"Öhdəliyi təmin etdik, qarşılıq görmədik" | Kəpəz Müstəqil Teleradio Şirkəti\n— 24.08.2020 12:04\n"Öhdəliyi təmin etdik, qarşılıq görmədik"\nTürkiyənin ingilis dilində yayımlanan beynəlxalq xəbər kanalı - “TRT World” Ermənistanın ötən ay Azərbaycanla sərhəddə Tovuz rayonu istiqamətində törətdiyi hərbi təxribatla bağlı geniş reportaj hazırlayıb. Telekanala müsahibə verən Prezidentin köməkçisi, Prezident Administrasiyasının Xarici siyasət məsələləri şöbəsinin müdiri Hikmət Hacıyev deyib ki, əslində, Paşinyan hakimiyyətə gəldikdən sonra Azərbaycanın gözləntisi var idi ki, Paşinyan Ermənistanın əvvəlki rəhbərliyindən fərqli siyasət yürüdəcək. Azərbaycan Prezidentinin Paşinyanla Düşənbə görüşünü xatırladan Hikmət Hacıyev vurğulayıb ki, Ermənistanın baş naziri ona ölkəsində bir sıra işlərin görülməsi, parlament seçkilərinin keçirilməsi və s. üçün vaxt verilməsini xahiş edib.\nHikmət Hacıyev - Prezidentin köməkçisi: "Biz danışıqlar prosesində konstruktiv öhdəliyi təmin etdik və vaxt verməyə, tərəfimizdən atəşkəs rejiminin təmin edilməsinə çalışdıq. Lakin təəssüflər olsun ki, qarşılıq görmədik. Ermənistan hökuməti destruktiv siyasətinə davam etdi. İlk olaraq bu, yeni ərazilərə iddia və Ermənistanın müdafiə naziri tərəfindən yeni müharibələrə açıq çağırışın əks olunduğu aqressiv hərbi doktrina ilə başladı. Sonra Ermənistanın təhlükəsizlik naziri bildirdi ki, Azərbaycan ərazisinin bir qarışı da qaytarıla bilməz. Daha sonra Paşinyan qeyd etdi ki, Dağlıq Qarabağ Azərbaycandır və nöqtə".\nMüəllifin Rusiya ordusu Tovuz döyüşündən qısa zaman sonra təəccüblü hərbi təlim keçirdi. Ermənistanın Rusiya ilə uzun müddət davam edən müttəfiqliyi var. Biz bu yaxınlarda Rusiya ordusunun ölkənin Azərbaycandan uzaq olmayan cənub-qərbində böyük hərbi təlim keçirdiyini gördük. Bu sizi narahat etdimi?” sualına cavabında Prezidentin köməkçisi deyib ki, biz rusiyalı tərəfdaşlarla əlaqə qurduq. Bizim Müdafiə Nazirimizin Rusiyanın Müdafiə naziri ilə danışığı oldu və biz bu iki hadisənin heç bir vəchlə bir-biri ilə əlaqəsinin olmamasına əmin olduq. "TRT World" SOCAR-ın vitse prezidenti Elşad Nəsirovdan isə Ermənistanla gərginliyin dünyada neft daşımalarına təsiri ilə fikirlərini öyrənib.\nElşad Nəsirov - SOCAR-ın vitse-prezidenti: “Vəziyyət çox ciddidir. Çünki burada təkcə Azərbaycanın təhlükəsizliyi deyil, Avropada enerji təhlükəsizliyini təmin edən infrastruktur təhlükədədir. Əgər siz Avrasiyanın xəritəsinə baxsanız şimaldakı Barens dənizindən cənubdakı Fars körfəzinə qədər Azərbaycanın üzərində olduğu meridianda yalnız üç ölkə olduğunu görərsiniz. Şimalda Rusiya, cənubda İran və ortada Azərbaycan. Beləliklə, Xəzərin enerji resurslarını Avropa İttifaqı ölkələrinə çatdıra biləcək dəhliz Azərbaycan, Gürcüstan və Türkiyədir”.


Sabiq aparat rəhbəri 43 milyonluq həbs qoyulan ƏMLAKLARINI qurtarmaq istəyir - Azinforum.az İnformasiya Portalı\nAna səhifə / Gündəm / Sabiq aparat rəhbəri 43 milyonluq həbs qoyulan ƏMLAKLARINI qurtarmaq istəyir\nSabiq aparat rəhbəri 43 milyonluq həbs qoyulan ƏMLAKLARINI qurtarmaq istəyir\nLəğv edilmiş Rabitə və Yüksək Texnologiyalar Nazirliyinin sabiq Aparat rəhbəri Vidadi Zeynalov əmlaklarına qoyulan həbsin götürülməsi üçün məhkəməyə müraciət edib.\nLent.az-ın əldə etdiyi məlumat görə, sabiq aparat rəhbəri bunun üçün ilk olaraq, Binəqədi Rayon Məhkəməsinə üz tutub. Lakin birinci instansiya məhkəməsi onun bu tələbini yerinə yetirməyib. V.Zeynalov daha sonra məsələ ilə bağlı Bakı Apelyasiya Məhkəməsinə müraciət edib. Onun müraciətinə hakim Qürbət Əsgərovun sədrliyi ilə baxılacaq.\nİddiada Vidadi Zeynalovdan başqa onun iki oğlu və bir qızı, həmçinin digər iki qohumu da iştirak edir.\nProsesdə qarşı tərəf isə Baş prokuror yanında Korrupsiyaya Qarşı Mübarizə İdarəsidir.\nQeyd edək ki, V.Zeynalov 2015-ci ildə həbs olunub. 2019-cu ildə isə azadlığa buraxılıb. Vidadi Zeynalov həbsdə olarkən, istintaq dövründə onun dəyəri 43 milyon manat olan ümumilikdə 67 daşınmaz əmlakına məhkəmə tərəfindən həbs qoyulub. Sonrada isə 2009-u ilədək onun əldə etdiyi əmlakların üzərindən həbs götürülüb.\nÖncəki Bu internat məktəbində nöqsanlar aşkarlandı\nNövbəti Deputat nazirin müdafiəsinə qalxdı


Fransada və Macarıstanda yaşayan azərbaycanlılar İlham Əliyevin namizədliyini dəstəkləyən bəyanat qəbul ediblər\nSiyasət 3 Oktyabr 2013 14:04 (UTC+04:00)\nFransada yaşayan azərbaycanlılar dünya azərbaycanlılarına ünvanlanan bəyanatla çıxış ediblər.\nTrend Yeni Azərbaycan Partiyasının (YAP) rəsmi saytına istinadən xəbər verir ki, Paris Azərbaycan Evinin yaydığı bəyanatda Azərbaycanın son 10 ildə keçdiyi inkişaf yolu, əldə etdiyi uğurlar sadalanır, ölkəmizin diaspor sahəsində qazandığı nailiyyətlər göstərilir:\n"Bu gün biz haqq səsimizi dünyanın istənilən tribunasında ucaltmağa müvəffəq olan, Azərbaycanı ürəkdən sevən, ona bütün mənəviyyatı ilə bağlı olan bir diaspora çevrilmişik. Biz şahidik ki, güclü iqtisadiyyata, siyasi sabitliyə, böyük hərbi potensiala və demokratik inkişaf xəttinə malik dövlətimiz Prezident İlham Əliyevin rəhbərliyi altında qarşısında qoyduğu istənilən vəzifənin öhdəsindən uğurla gəlir. Azərbaycan bu gün bölgədə və dünyada etibarlı tərəfdaş, dinamik inkişaf edən ölkə imicinə malikdir. Azərbaycan Qərbə tamamilə açıqdır və Avropanın enerji təhlükəsizliyində mürəkkəb geosiyasi mühitdə aparıcı rol oynayır. Bu uğurları Avropada yaşayan azərbaycanlılardan başqa kimsə daha yaxşı hiss edə bilməz".\nFransada yaşayan azərbaycanlılar oktyabrın 9-da - Azərbaycan xalqının müqəddəratının həll ediləcəyi gündə soydaşlarını yenidən yanılmadan doğru seçim etməyə, hər zaman onları diqqət və qayğı ilə əhatə edən Prezident İlham Əliyevin yanında olmağa çağırır.\nMacarıstanda yaşayan azərbaycanlılar da prezident seçkiləri ilə əlaqədar öz mövqelərini açıqlayıblar. Bu ölkədə yaşayan soydaşlarımızın adından çıxış edən Macar-Azərbaycan Dostluq Cəmiyyəti prezident seçkisində İlham Əliyevin namizədliyinin dəstəklədiklərini bəyan ediblər.\nVətəndən kənarda yaşasalar da, Azərbaycanda gedən proseslərə biganə qalmayan Macarıstandakı azərbaycanlılar ölkəmizin yalnız İlham Əliyevin rəhbərliyi altında özünün parlaq gələcəyinə qovuşacağına, ərazi bütövlüyünün bərqərar olacağına inanırlar.\nMacarıstanda yaşayan soydaşlarımız bu qənaətdədirlər ki, son 10 ildə Azərbaycanın beynəlxalq aləmdə nüfuzunun artması və dünya xalqları arasında sülhpərvər imicinin formalaşması məhz İlham Əliyevin həyata keçirdiyi düzgün xarici siyasətin nəticəsidir.\nMacar-Azərbaycan Dostluq Cəmiyyəti bütün dünya azərbaycanlılarını prezident seçkilərində Azərbaycanın son 10 ildə əldə etdiyi uğurların müəllifi İlham Əliyevi dəstəkləməyə çağırıb.


Mədə mikrobu hansı fəsadlara yol aça bilər? - TƏHLİL » Media Xəbərləri | Dogru Xəbərin Tək Ünvanı\nMedia Xəbərləri » Müsahibə » Mədə mikrobu hansı fəsadlara yol aça bilər? - TƏHLİL\n21-11-2015, 17:57 Yazar: Anar Baxılıb: 1019 Çap et\nBilin və agah olun ki, dünyada yaşayan insanların 50%-i Helicobakter Pilori deyilən mədə bakteriyasının daşıyıcısıdır. Bəzi insanlarda bu simptomsuz getsə də bəzilərində ciddi xəstəliklərə səbəb olur.\nH.Piloriyə yoluxan insanlarda sıx rast gəlinən simptomlar bunlardır:\n- epiqastral hissədə ağrı,\n- nəcisin rənginin tündləşməsi və s.\nH.Pilori ilə əlaqəli xəstəliklər:\n- A və B tip Qastritlər\n- Mədə və 12 barmaq bağırsaq yarası\n- Gastroezofaqeal reflüks xəstəliyi\n- Mədə xərçəngi\n- Gastrik limfoma\nH.Pilori qram (-) ,hərəkətli və spiralşəkilli bakteriyadır. Fekal-oral yolla yoluxur (yediyimiz qidalardan, sudan, qab-qacaqdan və s.).\nH.Pilorinin diaqnostikasında bir neçe metodlar var:\nBunlardan qisa zamanda neticə verən, ucuz maddiyyat tələb edən, dəqiq və spesifik üsul "Ureaz testi"-dir. Eyni zamanda xəstə həm endoskopik müayinə olunur, həm də mədə bakteriyası yoxlanılır.\nH.Pilori zamanında aşkar olunub aradan qaldırılmazsa aşağıdakı ardıcıllıqla xəstəlik inkişaf ede bilər:\nSəthi qastrit → Atrofik qastrit → İntestinal Metaplaziya → Mədə xərçəngi\nDigər xəstəliklər kimi H.Pilori də zamanında aşkar olunarsa konservativ müalicə ilə aradan qaldırılması mümkündür.\n(+994 51) 9571353


Sayımız Güney Qafqazı dövrələməyə yetər! – SAHİB ALIYEV – EtikXəbər\nSayımız Güney Qafqazı dövrələməyə yetər! – SAHİB ALIYEV\nAzərbaycan Güney Qafqazın sözün hər anlamında ən böyük dövlətidir.\nÜstəlik də bu ölkənin başında da xaricdəki hansısa qüvvələrə bağlı, kimlərinsə qarşısında öhdəlik götürmüş biri deyil, əsl lider, əsl dövlət adamı durur.\nOna görə də Gürcüstandakı bəlli çevrələrin Keşikçi dağdakı təxribatlarına dövlətimizin yanaşması emosional deyil və olmamalıdır.\nAzərbaycanın emosiyadan uzaq, təmkinli davranışı bir daha vurğlayıram böyüklüyümüzə, gücümüzə və beynəlxalq normaların bizim tərəfimizdə olmasına dayanır.\nAmma bu təmkinliyin arxasında bir qətiyyət də var və bunu Gürcüstandakılar da bilməmiş deyillər. Onlar bunu da bilməmiş deyillər ki, sərhəd məsələsi həmən ölkənin daxili işlər nazirinin söylədiyi kimi keşişlərin istəyinə uyğun yox, beynəlxalq normalara dayanılaraq həll edilir.\nYeri gəlmişkən, burada bir faktı xatırlatmaq istərdim.\nBidzina İvanişvili təzə hakimiyyətə gələndə Bakı-Qars dəmir yolu, eyni zamanda neft və qazın tranzitiylə bağlı müəyyən iradlar səsləndirirdi.\n2012-ci ilin 26 dekabrında Bakıya rəsmi səfərdən sonra isə bildirdi ki, o siyasətçi olaraq elə də təcrübəli biri deyil və bir də həmin məsələlərin üzərinə qayıtmadı.\nİndi deməyim odur ki, bir yerin ətrafında əl-ələ tutub durmaqla oranı özününküləşdirəcəklərini düşünənlər yanılırlar, həm də çox.\nBu yolla sərhəddi dəyişməyə qalxanlar tarixi yada salmalıdırlar və onu da unutmamalıdırlar ki, azərbaycanlılar da Keşikçi dağdakı öyrədilmiş gürcülər kimi əl-ələ tutaraq dayansalar, onda bizim sayımız bir dağı yox, bütün Güney Qafqazı dövrələməyə yetər!\n“Prezidentin mövqeyi bir az da konkretləşib, sərtləşib” – DEPUTAT\n“Bu, gələcək 100 il ərzində bizə və tərəfdaşlarımıza kifayət edəcək” – SPİKER – FOTO


sahdag turu satisi Bakida\nElanlar ▸ Turizm və istirahət ▸ sahdag turu\nElan nömrəsi: 523395\nŞahdağ Turu Turun qiyməti 20 AZN Tura daxildir. Gülər üz tur rəhbəri. Komfortlu nəqliyyat. Fotoqraf ( limitsiz fotosesiya ). Səhər yeməyi. ( yağ--bal--pendir--yumurta-- --xərək--çörəyi və çay.) Şahdağ yay qış turizm kompleksinə giriş. Şahdağ kompleksində əyləncəli asudə vaxt ( 4 saat. ) Şahdağdan çıxış 16:00-da. 16:45 -də şirniyyatla çay sü frəsi və əyləncə dolu möhtəşəm diskoteka. ( Qusarda ) Yol boyu musiqi və maraqlı viktorinalar. Suallar və qaliblərə hədiyyələr QEYD Toplanış 06:30-da Gənclik Mallın qarşıs ından. Bakıya çatma 22:00-da. Tura 10 bilet alana 11-ci bilet hədiyyədir. Şahdağ kompleksində kanat ve digər xidmə t növləri məsələn turun qiymətinə aid deyil. Siz istədi yiniz xizəyi və ona aid geyimləri şəxsiyyəti təsdiq edən vəs iqənizi təqdim edərək kirayələyə və isdifadə edə bilərsiniz . Turlarimizı sırf qruplara özəl də təşkil edə bilirik. Tur zamanı spirtli içki qəbulu qəti qadağandır. Gün eynəkl əri götürməyiniz məsləhətdir Yol boyu tura uyğunlaşa bilmə yən və müəyyən kaprizləri olanlara turumuza qatılmağı məsləh ət görmürük. Tur zamanı çəkilən şəkilləriniz turdan 1 gün sonra link vasitəs ilə telefonunuza göndərilir. Əlavə sual larınıza WhatsApp nömrələrimizdə cavab tapa bilərsiniz.. 0 552963546 0558968646\nBaxılıb: 61 , Tarix: 24.02.2020 Göndər\nAvropa Qrup Turu- Tələsin- Aprel Ayına Özəl- Yamir\nŞri Lanka Novruz Səyahəti\nTbilisi - Mtsxeta - Bakuriani\nev alqi satqisi ev elanlari yüklerin daşınması mebel ustasi yeni tikili qedim samavar wi fi modem tüfeng samsung galaxy note 3 qiymeti bakida kombi ustasi kondisioner ustasi sahdag turu sahdag sahdag turlari 2018 masin kiredit kreditle sumqayitda satilan evler tezbazar.az


Teodor Drayzer - Vikisitat\nTeodor Herman Albert Drayzer (27 avqust 1871, Terre-hot, İndiana, ABŞ-28 dekabr 1945 (74 yaş), Hollivud, Kaliforniya, ABŞ) -Amerika yazıçısı və ictimai xadimi. ABŞ ədəbiyyatında realizmin təsdiqində birinci dərəcəli rol oynamış, mütərəqqi estetik fikrin inkişafına görkəmli töhfələr vermişdir. “Amerika faciəsi”, “Maliyyəçi”, “Dahi”, “ Kerri bacı” və s.məşhur romanların müəllifidir.\nAciz, köməksiz insanlar maraqlı xüsusiyyətə malikdirlər. Onlar milçəklərin qonduğu havayı bal kimidir. Onlara heç kim heç nə vermir, amma onlardan çox şey alırlar. Mülayim, güzəştə gedən, şəxsi mənfəət güdməyən insan həmişə kütlənin qurbanı olur. İnsanlar onların xeyirxahlığını və acizliyini uzaqdan hiss edirlər.\nAdətən, bir işin uğuru üçün zəngin bir insanın bir kəlməsi kifayətdir. Bunun üçün onun nə pulu, nə zəmanəti, nə də konkret təminatı lazım deyil, yalnız sözü kifayətdir.\nAxı həyatda əsas şey həyatın özüdür.\nAxmağın düşə biləcəyi alçaqlığın dərinliyi ölçüyəgəlməzdir.\nAilə həyatında baş verən kiçik anlaşılmazlıqları yalnız böyük məhəbbət ram edə bilər.\nAllahın adından zəiflər kömək, güclülər isə zəifləri qul etmək üçün istifadə edirlər.\nAna hər bir evin dirəyidir. Amma bunu yalnız həyat sona çatana yaxın başa düşürlər.\nArzular itirilmişdir, həqiqət isə ələ salınır.\nAyrılıq, hətta sevginin də görünmədiyi qaranlıq bir otaqdır.\nBəlkə də insanın öz maraqlarından üstün olan bəzi başqa maraqları da var, amma insan öz xeyrinə hərəkət edərsə, bir qayda olaraq başqalarına da xeyir vermiş olur.\nBəzən bir boşqab sup möcüzələr yaradır.\nBəzən həqiqəti söyləmək faydalıdır, bəzən isə yox.\nBəzən həyatımızda baş verən xarici və daxili dəyişikliklərin əhəmiyyəti həmişə bizə aydın olmur. Biz sarsılır, qorxur və sonra sanki əvvəlki varlığa qayıdırıq, lakin dəyişiklik artıq baş vermişdir və biz heç vaxt və heç yerdə əvvəlki kimi olmayacağıq.\nBir az gözüaçıqlılıq, bir az dərrakə, bir az uğur - zaman və təsadüf- məsələni əsasən həll edən budur.\n… Bir-birini çox və ciddi şəkildə sevən insanları başqalarının fikirləri az maraqlandırır. Onlar sevirlər və bu da onlara bəs edir!\nBir halda ki, dəhşətli bir şey hələ baş verməyib, bütün pulları tez bir zamanda paltarlara xərcləmək daha yaxşıdır!\nBir insan mənəvi və zehni cəhətdən digər insandan fərqlənir. İnsanların baxışları, fikirləri dəyişir və buradan da qarşılıqlı münasibətlərdə dəyişikliklər baş verir.\nBir nəfər digərini qabaqlayır. İnsanların fikirləri dəyişdikcə, münasibətləri də dəyişir. Əxlaqi prinsiplərə gəldikdə isə, bəzilərində bunlar var, bəzilərində isə yoxdur və bununla bağlı heç nə etmək mümkün deyil.\nBirgə həyat şəraitində doğan kiçik narazılıqlara yalnız güclü məhəbbət üstün gələ bilər.\nBirgə yaşanan həyatda baş verən kiçik anlaşılmazlıqları yalnız güclü sevgi aradan qaldıra bilər.\nBirinin dərdinə şərik olma və məhəbbət göstərmək, əlbəttə ki, yaxşı işdir, amma bununla yanaşı, ehtiras və həvəs də saxlanılmalıdır.\nBiz özümüzü evlərimizin və əşyalarımızın təsirindən kənarda və hətta üstün olan bir fərd hesab edirik. Amma onların arasında, eləcə də onlarla bizm aramızda incə bir əlaqə var. Bu əlaqə əşyaların bizi, bizim isə əşyaları əks etdirməyimizə imkan verir. İnsanlar və əşyalar bir-birilərinə üstünlüklərini, incəliklərini və güclərini xəbər verirlər: gözəllik və ya bunun əksi dəzgahdakı məkik kimi bir-birinə qarışır. İnsanı onun üçün xarakterik və ona məxsus olan əşyadan aralaşdırın və siz görəcəksiniz ki, qarşınızda hüquqları, imtiyazları qaytarılmayana qədər özünə gələ bilməyən, torsuz hörümçəyi xatırladan nə xoşbəxt, nə də bədbəxt görünən bir fiqur dayanacaq.\nBizi əhatə edən xarici mühit həyata münasibətimizi nə qədər dəyişir! Bir insan yoxsuldura, var-dövlət sanki onu müvəqqəti xoşbəxt edər. Əgər o, yad düşüncəli insanlar arasından çıxıb xoş bir mühitə düşərsə, o bir müddət bütün çətinliklərinin həll edildiyini düşünəcək. Bu, maddi vəziyyətimizdə heç bir dəyişiklik edə bilməyən daxili sakitliyimizə nə qədər az bələd olduğumuzu göstərir.\nBizim zamanımızda haqqında danışalası heç nə olmayan adamların qeybətini eləmirlər.\nBu dünyada sevgi qarışıq, qeyri-adi yollarla hərəkət edir.\nAnanın məhəbbəti güclüdür, ibtidaidir, eqoistdir və eyni zamanda təmənnasızdır. O, heç nədən asılı deyildir.\nƏrin arvadına sevgisi ... - bu həmfikirliyin və qarşılıqlılığın şirin telləri, qayğı və həssaslıqda yarışdır.\nBir atanın bir oğula və ya qızına olan sevgisi, əvəzinə heç nə gözləmədən öz sevgisini övladları ilə bölüşməkdir. Bu, təhlükəsizliyi sizin üçün əziz olan yolçuya xeyir-dua verməkdir, sevdiyiniz insanın uğursuzluqlarından kədərlənməyə, uğurlarından isə qürur duymağa məcbur edən zəifliklərin, gücün ölçülüb- biçilmiş nisbətidir. Belə bir hiss comərdlik, yüksəklikdir. O heç nə istəmir, əksinə, yalnız ağıllı və səxavətli bir şey verməyə çalışır. “Kaş ki, oğlum uğur qazansın! Kaş ki, qızım xoşbəxt olsun!”. Valideynin bu müdrik və sevgi dolu ifadələrini eşitməyən, düşünməyən varmı?\nBöyük şəhər öz məkrli hiylələrinin köməyi ilə insanları digər şirnikləşdirici vasitələrdən heç də pis yoldan çıxartmır.\nBu ehtiras məndə ona qarşı həvəs oyadacaq qədər, mənim onu güya sevdiyim barədə təsəvvür yaratmağa məcbur edəcək qədər gücə malikdir.\nCavabsız sevginin əzablarına gülmə.\nCəsarətli, ümid dolu insanlar və onlara təqdiredici bir təbəssümlə baxanlar xoşbəxtdirlər.\nCismani həvəs elə bir gücə malikdir ki, o həm ağıla, həm də iradəyə qalib gələ bilir.\nÇiçəklər və qızlar həmişə yeni torpağa köçürülmələrinə heç də yaxşı dözmürlər.\nDərdə-qəmə gizlicə yanmaq göz yaşı tökməkdən çətindir, çətin. Bunu yalnız dərg eləməz axmaqlar ancaq.\nDünya onun ağılsızlıqlarında iştirak etməyənlərdən yan keçir.\nDünyada ən ümidsiz iş insan xarakterini dəqiq müəyyən etmək cəhdidir. Çünki, hər bir insan ziddiyyətlər düyünüdür və insan istedadlıdırsa, bu cəhd daha çətin olur.\nDünyada gözəllik adlanan dəyişməz bir şey var. O, filosofun cırıq, işvəli qızın ipək və atlaz paltarına da bürünə bilər.\nDünyada nail olmaq istədiyimiz çox şey var. Ancaq hər şeyə birdən-birə can atmaq olmaz. Hər həyata keçməyən arzuya görə əlləri qırmaqdan nə fayda?\nDürüstlük həyatın nəfəsi, bütün fəzilətlərin təməlidir.\nEhtiras, ağılı, bütün nəzəriyyə və dəlilləri sarsıdan, məntiqi düşünmə qabiliyyətini müvəqqəti yox edə biləcək bir gücdür.\nElə nadir insanlar olur ki, dünyaya nə üçün gəldiklərini bilmirlər: doğulur, yaşayır və heç nə anlamadan da həyatdan köçüb gedirlər.\nEtibarlı müdafiənin altında olmaq arzusu, zərif qayğıların predmeti olmaq, hər şeydə bir hüsn-rəğbət gözləmək, qadın xarakterinin ayrılmaz xüsusiyyətidir. Əgər bütün bu xüsusiyyətlərə təbii emosionallıq da əlavə edilərsə, o zaman qadın üçün kişidən imtina etmək çətin olur və qadına elə gəlir ki, o, aşiq olub.\nEv rahatlığı - dünya xəzinələrindən biri; dünyada ona beşikdən öyrəşmiş insanlarda mənəvi gücün və ədalətin tərbiyəsinə təsir edəcək qədər sakit, incə heç nə yoxdur.\nƏgər bədbəxtlik gəlməyə başladısa, o hər yerdən gələcək.\nƏgər bir insanın zövqlərinə, zəifliklərinə, istəklərinə diqqətlə yanaşsaq, o insandan çox şey əldə edə bilərik.\nƏgər xeyirxah insanlar varsa, dünya bir o qədər də pis deyil!\nƏgər insanların qanuna hörmət etməsini istəyiriksə, qanuni əsas olmadan onlara əsaslanan qərarları dəyişdirməməliyik.\nƏgər sevgini nəzərə almasaq, bizə ən çox sevinc gətirən və təsəlli verən səyahətdir. Bütün yeni şeylər bizə çox vacib görünür və biz kədərli fikirlərdən uzaqlaşırıq. Cəmi "mən gedirəm" kimi iki kəlmənin arxasında bütöv bir dünya gizlənir...\nƏksər hallarda hiylə və yalan qadınlara yaddır. Hissinin səsinə tabe olan, həqiqətən sevən adi bir qadın hiyləgərlik etməyə qadir deyil.\nƏn güclü ruha malik insanlar bəzən ümidsizliyə qapılırlar. Elə anlar olur ki, böyük ağıla malik insanlar həyatı tutqun rənglərdə görürlər.\nƏsl insan başqasının əlində alət ola bilməz.\nƏsl insan heç vaxt istər özünün, istərsə də özgəsinin marağının casusu, itaətkar icraçısı, oyunçusu ola bilməz.\nƏsl sevgi çox incə bir şeydir. Onun alovu bataqlıq işığı kimi səyriyir və rəqs edərək əfsanəvi sevinc səltənətinə qovuşur.\nƏtrafındakıların şən, sənin isə tək yaşadığını görmək necə də kədərlidir.\nFəzilət, hamıya və hər kəsə xidmət etməyə hazır olan alicənablıqdır, lakin cəmiyyət bu keyfiyyəti bir o qədər də çox qiymətləndirmir.\nFırtınada istənilən liman yaxşıdır.\nGecələr dörd divar arasında, və hətta toranlı günlərdə-qorxu və pis əhval-ruhiyyə böyüyür və güclənir, amma günəşli havada insan ölüm qorxusunu belə itirir.\nGeniş təxəyyülə malik insan üçün bayramın yaxınlaşması həmişə möcüzələr vəd edir.\nGəncliyin dəlisov çılğınlığı təkrarolunmazdır.\nGörmək və etmək tamamilə fərqli şeylərdir.\nGörmədiklərimiz haqqında təsəvvürə malik olmaq, özümüzün yaşamadığımızı hiss etmək çətindir.\nGörmədiyimiz şeylər barəsində təsəvvür yaratmaq, yaşamadıqlarımızı hiss etmək çox çətindir.\nGözəllik-mükəmməliyin yalan, bizdən tez uzaqlaşan xəyali kölgəsidir!\nGözəllik və arzunun olduğu yerdə həyat vardır. Əgər bunlar yoxdursa, həyat da yoxdur.\nGüclü bir insan həmişə digərinə hörmət edir.\nHamıya aydındır ki, bu dünya yalnız sevgidən ibarət deyil. Əlavə olaraq tərbiyə, zənginlik, öz məqsədinə çatmaq bacarığı və maraq oyandırmaq da lazımdır.\nHansı qorxu səhər günəşinin parlaq işığında, mavi səma altında, canlandırıcı bir küləkdə uzun müddət davam edə bilər?\nHeç kim son vaxtlar sərvət əldə edənlər qədər zənginliyin xarici təzahürləri ilə qürur duymur.\nHəqiqətdən irəli gələn təəssüratı bəzən müvəffəq olsa da, hər hansı hiylə ilə zəiflətmək çətindir.\nHəqiqəti yalnız düşünə bilən insan dərk edə bilər.\nHər bir dinləyiciyə elə gəlir ki, danışan yalnız ona müraciət edir. Həqiqi pafosun müstəsna xüsusiyyəti də elə bundadır.\nHər bir insan bir şeyə can atır: mümkün qədər xoşbəxt olmaq. Həyatın isə başqa vəzifələri var və ayrı-ayrı şəxslərin rifahı onu çox az maraqlandırır.\nHər bir insanın həyatında elə gərgin anlar olur ki, o, boynuna düşən vəzifə borcunu yerinə yetirmək, ədalətli olmaq kimi xarakteri ilə başqa cür hərəkət etməklə şirnikləşdirici xoşbəxtliyə çata biləcəyi arasında tərəddüd edir.\nHər cür həyat dəyişikliyinin əsasını başa düşmək çətindir, çünki o, insanın özündə dərin kök salmışdır.\nHər cür zəiflik, hətta zəiflik əlaməti belə insanları qorxudur. Onlar şüursuz şəkildə, sanki infeksiyaya tutulmaqdan ehtiyat edirmiş kimi bu cür adamlardan çəkinirlər.\nHər cür zir-zibili həvəslə oxumaqdansa, insanları yaxşı şeyləri oxumağa öyrətmək pis olmazdı.\nHər kəs özündən asılı olmayan temperamentinə görə hərəkət edir və ona görə də onun özü, nə də başqaları onun əvəzindən bu temperamenti idarə etməyi bacarmır.\nHər şeyi olduğu kimi qəbul etmək və ondan böyük fayda götürmək lazımdır.\nHərəkətlərində heç vaxt tərəddüd etməyənlər üçün vəzifə və istək arasında çaşıb qalan zəif insanların əzabını anlamaq çətindir.\nHəyat, bəlkə də həyatın özündən daha çox kitablardan və sənət əsərlərindən öyrənilir.\nHəyat ən pis, ən yaxşı anlarda da gözəldir və həmişə də gözəl olmuşdur.\nHəyat insanı firavanlığın zirvəsinə qaldırır, amma orada onu hirsləndirməkdə və ona əzab verməkdə davam edir. Qarşıda isə həmişə nə isə əlçatmaz, əbədi bir cazibə və narazılıq qalır.\nHəyat qanlı, qoxulu, xain bir oyundur və 1000 nəfərdən 999-u donuzdur.\nHəyat, qaranlıq, sirri açılmayan bir sirrdir. Amma buna baxmayaraq, onun tərkib hissəsi güc və zəiflikdir. Güc qələbə çalır, zəiflik isə məğlub olur.\nHəyat müharibə, strategiya onun qanunu, təməl daşı, zərurətidir.\nHəyat təcrübəsi olmayan bir adam, vıyıldayan küləklərə məftun olan ot kimidir.\nHəyat yalnız faciə baş verdikdə gözəldir.\nHəyat yalnız puldan və puldan yox, sevgidən ibarətdir!\nHəyatda elə fırtınalar olur ki, adi xəritələr və mənəvi meyarların kompasları onlar üçün yararsız olur.\nHəyatda ən vacib şey həyatın özüdür. Həyatın məqsədi xoşbəxtlik olmalıdır. Əks halda, od kifayət qədər parlaq, hərəkətverici qüvvə kifayət qədər güclü, uğur isə tam olmayacaqdır.\nHəyatda həmişə düşünən və hiss edən intellektual və emosional adamlara rast gəlinir. Birincilərdən sərkərdələr, dövlət xadimləri, ikincilərdən isə şairlər, xəyalpərəstlər,incəsənət adamları çıxır.\nHəyatdan qorxan insan üçün rahat və sakit yaşamaq çox inandırıcı bir arqumentdir.\nHəyatı heç bir çərçivəyə salmaq olmaz və insanlar birdəfəlik bu cəhddən imtina etməlidirlər.\nHissi həvəs ağıl və iradə üzərində qələbə qazana biləcək qədər gücə malikdir.\nXarakterlərin qarşılıqlı əlaqəsi nəticəsində yaranan ən incə reaksiyaları müəyyənləşdirmək mümkün deyil, çünki heyran olduğumuz mövzunun bizə nə dərəcədə təsir etdiyini heç kim bilmir.\nXoşbəxtliyi görməmək nə qədər kədərli olsa da, başqa birinin əlini uzatsa çata biləcəyi xoşbəxtliyi kor-koranə axtarmasını görmək isə daha acınacaqlıdır!\n- Xoşbəxtlik, gözləməyi bacaran insanı tapır.\n- Əlbəttə. Amma diqqət et ki, bütün ömrünü gözləmə zalında keçirməyəsən.\nXoşbəxtlik nə paltarların, nə də bank hesabının sayı ilə ölçülür və sən onun nədən ibarət olduğunu, harada və necə axtarılmasını bilmirsən.\nİki insanın ittifaqı birlikdə yaşamaq istəyinə, başqa heç nəyə söykənməməlidir.\nİncəsənət-insanların qeyri-mükəmməlliyini düzəltmək üçün güclü bir vasitədir.\nİncəsənət, ruhun zəhmətlə və əzabla toplanmış nektarıdır.\nİnsan çətin vəziyyətdə olanda, çıxış yolu axtarmağın sadəcə görünüşü ilə necə asanlıqla məmnun olur!\nİnsan, demək olar ki, heç bir şey bilmir. Həyat adlanan tapmacaya nə dində, nə fəlsəfədə, nə də elmdə cavab tapmaq olmaz. İnsanın kiçik, zəif parıltılı düşüncə dünyası bundan ibarətdir. Görəsən onun arxasında, üstündə nələr var?\nİnsan ən çox pislik etdiyi adama ürəkdən nifrət etmək kimi xoşbəxt bir bacarığa malikdir.\nİnsan həmişə əldə etdiyi uğurları əziz tutur və sayıqlıqla qoruyur.\nİnsan həyatı təhlükələr, dəyişikliklər, gözəllik və yalanlarla doludur; o, uğur gətirə bilər, insanı məmnun edər, eyni zamanda vəziyyətdən asılı olaraq uğursuz da ola bilər. Bütün bunlara baxmayaraq, ən pis dəqiqələrdə belə ona dözmək olar.\nİnsan onun üçün ayrılmış qısa bir ömür parçasında azacıq da olsa sevinc payını almaq üçün təkcə özünün yox, başqalarının da vəziyyətini necə yaxşılaşdırmağı düşünməli, planlar qurmalıdır. Çünki, onun özünün keçirdiyi sevinc hissi başqaları üçün, eləcə də başqalarının onun üçün sevinməsindən asılıdr.\nİnsan öz hissləri sayəsində dahi insan ola bilər.\nİnsan öz karyerasını özü qurmalıdır, əks halda onun qisməti - başqasının uğurunun künc-bucağında üzücü və fərəhsiz həyat sürmək olacaq.\nİnsan ruhu dincliyə yox, hərəkət etməyə hərisdir.\nİnsan şüuruna yaradıcı başlanğıc xasdır və onun üçün həll edilməmiş istənilən problem əzabvericidir.O, hər hansı bir yarımçıq iş kimi, həyatı sağlam dərk edən bir insana rahatlıq vermir.\nİnsan ünsiyyəti mənasında, paytaxt - soyuq və üzügülməz bir yerdir.\nİnsanda şöhrətpərəst arzuların oyanışını, daha yüksək mənəvi səviyyəyə çatmaq istəyini müşahidə etməkdən daha sevindirici heç nə yoxdur. Bundan insan daha güclü, daha aydın və daha gözəl olur.\nİnsanın arzuları hissləri ilə birləşəndə pulun aciz bir şey olduğu ortaya çıxır.\nİnsanın kölgə adlanan daimi yoldaşı olur.\nİnsanın səmimi, ürəkdən gələn xeyirxahlığından başqa heç bir şey həqiqi və əbədi deyil. Qalan hər şey bir yuxu kimi keçicidir.\nİnsanın var-dövlət yığmasının yarısı lazımi insanlarla ünsiyyət qurmaq qabiliyyətindən asılıdır.\nİnsanlar bizim barəmizdə onlara təlqin etmək istədiyimizi düşünür.\nİnsanlar da ilk növbədə instinktə tabe olaraq hərəkət edirlər və sonra ağılın dəlillərinə tabe olurlar.\nİnsanlar sözlərə həddindən çox əhəmiyyət verirlər. Onlara elə gəlir ki, sözlər həmişə son dərəcə təsirli olur. Əslində, sözlər adətən çox az inandırıcı olur və arxasında gizlənən dərin, həyəcanlı hissləri və istəkləri dumanlı şəkildə çatdırır. Ürək yalnız dil ona mane olmayanda dinləyir.\nİstədiyiniz vaxt iş axtarmağa başlayın, amma bu gün yox.\nİstəklə sevgi atəşini sobadakı kömür kimi alovlandırmaq olmaz. Əgər od sönübsə, deməli hər şey bitmişdir.\nKasıb bir insanın sizinlə qarşılaşmasına sevinin. Çünki, ona kömək etməklə özünüzə kömək etmiş olursunuz.\nKeçmişi qaytara bilməyəcəksiniz. Qırılmış bir fincanı bütöv edə bilməzsiniz. Yalnız bir-birinə yapışdırıb bütöv deyə bilərsiniz, ancaq bütöv olmayacaq.\nKişi ilə qadın arasındakı münasibətlərdə ən çətin və ağrılı anlar qarşılıqlı bağlılığın gücdən və gözəllikdən uzaq olan xarici amillərə qurban verməkdir.\nKişilər öz ləyaqətini dərk edən qadınların davranışlarına xüsusi diqqətlə yanaşırlar.\nKobud zorakılığın fayda verib-verməməsi məsələsi hələ heç kim tərəfindən həll olunmayıb. Zorakılıq bizim fani varlığımızla elə bir tərzdə bağlıdır ki, hətta qanunauyğunluq xarakterini alır. Bundan əlavə, bəlkə də, həyat adlanan tamaşaya görə ona borcluyuq.\nQadın sizə öz gözəlliyini, mükəmməlliyini sata bilər, amma onun sevgisi qiyməti olmayan və heç bir pula almaq mümkün olmayan bir xəzinədir.\nQadın və kişi arasındakı münasibətlərdə ən çətin və ən ağır dəqiqələr qarşılıqlı bağlılıq hissin gücündən və gözəlliyindən uzaq olan xarici şəraitə qurban verilməsidir.\nQadının nəzərində ən yüksək tərifə layiq yalnız bir şey var: onun özü.\nQadınlar həmişə onları bəzəyəcək şeylərə xüsusilə həssas olurlar.\nQadınların bütün canlı varlıqlardan ən çox qorxduğu varlıq ağıllı və gözəl qadınlardır.\nQanun, güclü insanların əlində qılınc və qalxan, ağzıaçıq, maymaqlar üçün tələ, təqibçilər üçün isə canavar çüxuru ola bilər. Qanunu hər yerə yozmaq olar. Bu, qadağan edilmiş şeylər üçün bir əl yeri, görmək hüququndan istifadə etmək istəyənin gözünə üfürülən tozdur.\nQısqanclığın ölüm ağuşuna bənzəyən buz kimi ağuşları var.\nQızıl kresloda oturub kədərlənməyi kim istəməz?\nQürur və xəsislik dünyası idealistə, xəyalpərəstə çəpəki baxır. Xəyalpərəst uçub gedən buludlara baxanda onu avara hesab edirlər. O, ruhuna sevinc gətirən küləyin səsinə nəğmə kimi qulaq asanda ətrafındakılar onun əmlakını ələ keçirməyə tələsirlər. Əgər cansız aləm adlandırılan dünya onu son dərəcə incə və valehedici bir səslə səsləyib özünə cəlb edərsə, xəyalpərəst bu mühitdə məhv olur. Əsl dünya həmişə belə insanları özünün amansız pəncəsinə keçirir və onlara hakim olur. Həyat məhz bu cür adamları itaətkar kölələrə çevirir.\nMaddi dəyərlər uğrunda mübarizəyə ideyaların mübarizəsi qarışanda, rəssamları və şairləri ilhamlandıran həyat çarpışmaları daha faciəli hal alır.\nMən bir qadın olaraq başa düşdüm ki, kişiyə yalnız müəyyən nöqteyi - nəzər maraqlıdır. Bu, adətən, qadını qorxudur, eyni zamanda gizli şəkildə sevindirir.\nMən böyük bir şəhərin nə qədər cazibədar olduğunu dumanlı şəkildə anlamağa başladım: zənginlik, zəriflik, rahatlıq – qadını gözəlləşdirə biləcək hər şey.\nMən çox kədərlənir və özüm-özümdən soruşuram: həyat niyə mükəmməl, yaşadığım sevinc hissi isə əbədi deyil?\n“Mən gedirəm” sadə bir ifadədə hisslərə çıxış yolu tapmayan bütöv bir dünya gizlənir. Bəzən ona görə gedirsən ki, əslində qalmağı çox istəyirsən.\nMən geyinmək istədiyim paltarlarla nə etmək, getmək istədiyim yerlər barədə düşünməyi sevirəm.\nMən istəyirəm ki, sən maddi uğur, sosial nüfuz və "sadə insan xoşbəxtliyi" arasındakı çətin münasibətlər barədə düşünəsən.\nMəndən dinin nə olduğunu soruşsaydılar, bunun insanın mənəvi yaralara qoyduğu isladılmış dəsmal, qaçılmaz, daim dəyişən, sonsuzluqdan gizlənmək üçün sürünüb gizlənmək istədiyi çanaq olduğunu söyləyərdim. Biz qeyd-şərtsiz bir şey axtarır, tapmayanda onu özümüz üçün yaradırıq.\nMüharibə etməyə onun özünün həvəsi yox idi.Çünki, xüsusi bir fərdiliyi ilə seçilən bir insan üçün müharibə etmək boş, mənasız bir məşğulyyətdir.\nMüstəqil mülahizə yürütməyə yalnız çox nadir insanlar qadirdir.\nNə qədər ki, insanlar maddi nemətlərə malik olmağa can atacaqlar, nə qədər ki, bu, onların əsas məqsədi olacaq, onların ruhu bir o qədər məhv ediləcək.\nO, arvadına olan hörməti və marağı itirərək, ona diqqətlə yanaşmağı da kəsdi, bu isə qadının nəzərində başqalarının gözü qarşısında edilən cinayətdən daha pisdir.\nO, bir çox zəif və məhdud adamlar kimi ədaləti və ədəbliliyi hər şeydən üstün tuturdu.\nO, bütün qadınlara şübhə ilə yanaşmağa vərdiş etmişdi. Çünki, o bilirdi ki, qadınlar yalnız öz gözəlliyindən və geyimlərindən faydalanmağa çalışırlar.\nO eşitmişdi ki, oxşar hadisələr başqalarının başına gəlib, amma o heç vaxt düşünməzdi ki, bu onun da başına gələ bilər.\nO qadın hər kəsi özünün köləsi etməyə, gözəllik şişinə taxıb sevgi iztirablarında əzab verməyə hazır idi.\nO, yenidən özünü inandırırdı ki, artıq nöqtə qoymağın vaxtıdır və onun bu daxili mübahisəsi sonsuzluğa qədər davam etdi.\nOn səkkiz yaşında bir qız doğma evindən çıxdıqda ya yaxşı əllərə düşüb sonra yaxşı olur, ya da paytaxtın əxlaq məsələlərinə dair fikirlərini tez qəbul edir və daha da pisləşir. Burada ayrı bir yol ola bilməz.\nOna elə gəlirdi ki, boş söhbət ürək ağrısını kütləşdirir.\nOnlar bir daha görüşməmək üçün bir daha ayrıldılar. Hər ikisi də məhəbbət arzusunda idi. Hər ikisi də onu rədd etdilər. Hər ikisi də itirilmiş gözəlliyin xəyalını ürəklərinin dərinliyində gizlətdilər.\nOnun bütün gözəl xəyallarından yalnız kül qaldı və bu külün altında hələ də ümidin qırmızı kömürləri zəif-zəif közərirdi.\nOnun əvvəllər baş əydiyi dəyərlər birdən-birə saxta çıxdı, gözlədiyi uğur isə çox şübhəli şəkildə məğlubiyyətə bənzəyir.\nÖlüm, həyatın bir maddi formasından digərinə keçən təzahürlərindən biridir.\nÖzüm-özümə bəraət qazandırmaq üçün mənə sənin sonsuz tənbəlliyini xatırlamaq kifayətdir.\nÖzümüzə olan sevgi bizə özgə adamı necə qiymətləndirməyi, onda nəyin yaxşı, nəyin pis olduğunu təlqin edir.\nÖzünüzü ucuz tutsanız, sizə məhəl qoymayacaqlar və ayaqlarının altında tapdalayacaqlar. Ona görə də xidmətlərinizə görə olmasa da, özünüzü uca tutsanız, sizə hörmət edəcəklər. Çünki, cəmiyyət insanları son dərəcə pis anlayır və onun yeganə meyarı" “Başqaları nə deyər” dir.\nRuhunu məhv edən insanın dünyanı qazanmasından nə fayda?\nSevgi alovunu sobadakı kömür kimi istəklə alovlandırmaq olmaz. Od sönübsə, deməli hər şey bitib.\nSevgi tələdir, ehtiras tələsik hazırlanmış tələ yemidir.\nSənin bir xasiyyətindən xoşum gəlmir. Elə hey deyirsən ki, “İnsanlar nə deyər”. Nə sənin, nə də mənim həyatımı “insanlar” qurmur. Hər şeydən əvvəl, özünü düşün. Həyatını sən özün qurmalısan. Başqalarının fikirlərinin sənə, arzularına müdaxilə etməsinə necə razı olarsan?\nSənin özünəməxsus tərzdə əylənməyinə heç bir iradım yoxdur, amma mən istəmirəm ki, məni unudasan.\nSiyasətdə eləməli olmadığın şeyləri eləməli olursan.\nSiz ağaclara baxırsınız və onların əzəmətinə və gücünə heyran qalırsınız, lakin incə ətirdən başqa bir şey verə bilməyəcəkləri üçün kiçik çiçəklərə nifrət etməyin.\nSınmış fincanı bütöv halına gətirmək mümkün deyil. Siz onu yapışdıra bilərsiniz və bütöv adlandıra bilərsiniz, amma o heç vaxt bütöv sayılmayacaq.\nSosial həyatımızda kor instinktlər həddindən artıq güclüdür və biz demək olar ki, şüursuz olaraq çox böyük əhəmiyyət verdiyimiz ənənələrə, adətlərə, qərəzli baxışlara və məqsədlərə zidd olan hər şeydən uzaqlaşırıq.\nSözlər- beynimizdə dolaşan saysız-hesabsız düşüncələrin solğun kölgələridir.\nSözlər, yüksək səslə danışmadığımız böyük hisslər və istəkləri birləşdirən kiçik bir bağlantılardır.\nTərəzinin gözü taraz olmamışdan əvvəl enib-qalxmalıdır.\nUğursuzluqla uğur sevgi ilə uyğun gəlmədiyi kimi, məyusluq və ümidsizlik də xoşbəxtliklə uyğun gəlmir.\nUnutmayın ki, sevgi, qadının sizə verdiyi yeganə şeydir və o hətta ölümə belə tabe olmur.\nÜrəyini yer üzündə yeganə reallıq olan illüziyalara verən, eləcə də verməyən insanın vay halına. Birini məyusluq və ağrı, digərini isə gecikən peşmanlıq gözləyir.\nValideynlər, adətən, uşaqlarına yaxşı bələd olduqlarına əmindirlər və zaman keçdikcə bu səhv fikir daha da güclənir. Bu günə qədər heç bir pis şey olmadı, bundan sonra da olmayacaq. Valideynlər hər gün övladlarını sevgidən kor olmuş gözləri ilə görür və uşaqlarını çox yaxşı tanıdıqlarını hesab edirlər və onlar nə qədər cazibədar olsalar da, şübhəsiz, hər cür cazibələrdən sığortalanıblar.\nValideynlərin xasiyyətlərinin qarışaraq dəyişməsini və uşaqlarda təkrar olunmasını müşahidə etmək çox maraqlıdır.\nVarlı adam boynundan zınqırov asılan pişiyə bənzəyir. Hər bir siçan pişiyin harada olduğunu və nə etdiyini dəqiqliklə bilir.\nVə ən əsası - ağlamayın. Çünki bir mələk kimi saf və ya şeytan kimi qəlbiqara olsanız, edə biləcəyiniz ən pis şey kiminsə qarşısında ağlamaqdır.\nVərdiş çox gülməli bir şeydir ! Yalnız o, tamamilə dinsiz bir adamı inanmadığı duaları oxumaq üçün yataqdan qaldıra bilər.\nVərdişin qurbanları adəti üzrə hər gün nə isə etməyi unudaraq, anlaşılmaz bir narahatlıq hissi keçirirlər. Onlara elə gəlir ki, pozulmuş qaydanı bərpa etməyə məcbur edən vicdanın səsidir.\nYaxşı nüfuzdan və sabit mövqedən daha dəyərli bir şey yoxdur.\nYalnız cəsur və həqiqi gücə sahib olan və öz gücünə inanan insanlar həyatın üzünə qorxmadan baxa bilərlər.\nYazılmış söz və gizli düşüncə bir-birindən nə qədər uzaqdır!\nYüksək gərginlik anlarında insan daha nəzərə çarpacaq dərəcədə böyüyür.\nAğıla və qəlbə işıq saçan sözlər. Bakı, 2014\nMənbə — "https://az.wikiquote.org/w/index.php?title=Teodor_Drayzer&oldid=114575"\nLast edited on 21 dekabr 2021, at 15:46\nBu səhifə sonuncu dəfə 21 dekabr 2021 15:46 tarixində redaktə edilib.


Ali Məqamlı Rəhbər şəhid Əhmədi Rouşən və Rezayinejadın evlərində oldu :: Leader.ir\nAli Məqamlı Rəhbər şəhid Əhmədi Rouşən və Rezayinejadın evlərində oldu\nŞəhid Əhmədi Rouşən və Rezayinejadın evlərində oldu\nŞəhid Əhmədi Rouşənin ailə üzvləri ilə görüşü zamanı Ali Məqamlı Rəhbər şəhid edilmiş bu gənc və görkəmli elm xadimlərinin ölkə üçün iftixar mənbəyi olduqlarını qeyd edərək dedi: “Bu şəhidlərin varlığı iki aspektdən böyük dəyərə malikdir: birincisi, bu gənclərin yüksək istedadından, görkəmli şəxsiyyətindən xəbər verən elmi-tədqiqat fəaliyyətləri, mühüm və strateji işlərin öhdəsindən gəlmələridir. İkincisisi isə onların şəxsiyyətinin mənəvi-ilahi aspektidir ki, şəhid olmaları üçün də məhz bu amil zəmin yaratmışdır”.\nTerror nəticəsində dünyadan getmiş gənc alimlərin Allah yolunda şəhid olduqlarını, bu şəhadətin İslamın tərəqqisi üçün zəmin yaratdığını qeyd edən Həzrət Ayətullah Xamenei aşağıdakıları vurğuladı: “İslam İnqilabı qələbə çalan kimi düşmənlər: “İranda elmin üzünə qapılar bağlandı!” – deyə bu inqilabın əleyhinə böhtanlar səsləndirməyə başladılar. Lakin gərgin səy və zəhmətlə müxtəlif elm sferalarını mənimsəyən, bu meydanda öz sözünü deyərək yüksək istedad və potensial nümayiş etdirən gənclərimiz düşmənin bu böhtanını puça çıxardılar”.\nŞəhid Dariyuş Rezayinejadın evinə də baş çəkən Ali Məqamlı Rəhbər onun ailə üzvləri ilə söhbət zamanı vurğuladı ki, düşmənlərin İranın gənc elm xadimlərini terror etmək səyləri bu alimlərin işinin nə qədər böyük miqyaslı olduğunu göstərir. O dedi: “Bu gün İslam Respublikasının inkişaf və tərəqqisi müsəlman xalqlarını, müsəlman ölkələrindəki gəncləri ruhlandırır”.\nÖlkənin görkəmli elm xadimlərindən olan şəhid Mustafa Əhmədi Rouşən ötən həftə imperialistlərdən asılı ünsürlərin təşkil etdiyi terror nəticəsində şəhadət feyzinə nail oldu. Şəhid Dariyuş Rezayinejad isə bu ilin (2011) mordad (iyul) ayında başqa bir terror aktının qurbanı olmuşdu.


Dağıstanda ağır qəza olub, ölən və yaralananların hamısı azərbaycanlıdır - MINVAL.INFO\nDağıstanda avtomobil qəzasında iki nəfər ölüb, 10 nəfər yaralanıb.\nXəsarət alanlardan iksini Mahacqala Ortopedik və travmatoloji mərkəzinə aparılıb, 3-ü isə hadisənin baş verdiyi əraziyə yaxın İzberbaş xəstəxanasındadır.\nMinval.İnfo Sputnik Azərbaycan-a istinadla xəbər verir ki, sərnişin daşıyan “Qazel” və minik avtomobilinin toqquşması nəticəsində baş verən qəzada xəsarət alanlardan 5 nəfəri xəstəxanadadır və onlardan birinin vəziyyəti ağır olaraq qiymətləndirilir.\nDağıstan Səhiyyə nazirliyinin məlumatına görə, xəsarət alanların hamısı Azərbaycan vətəndaşlarıdır. Onlar Dağıstana işləmək üçün gedirmiş.\nXəsarət alanlardan iksini Mahaçqala Ortopedik və travmatoloji mərkəzinə aparılıb, 3-ü isə hadisənin baş verdiyi əraziyə yaxın İzberbaş xəstəxanasındadır. Qalan 5 nəfər isə ambulator müayinədən sonra xəstəxanadan buraxılıb.\nTarix: 2018/07/21 18:35


Microsoft Exchange Server, Cisco Talos bahar 2021 kiberhücum hesabatında üstünlük təşkil edir - Microsoft | BiləR 2022\nƏSas Microsoft Microsoft Exchange Server, Cisco Talos bahar 2021 kiberhücum hesabatında üstünlük təşkil edir\nMicrosoft Exchange Server, 2021-ci il ərzində çox xəbər aldı.\nCisco Talos'un rüblük hesabatında aslan yeri qazandı.\nMübadilə müsibətləri, araşdırılan bütün hadisələrin% 35-ni təşkil edirdi.\nMicrosoft Exchange Server və 2021-ci ildə baş verən çətinliklərlə ayaqlaşmadığınız təqdirdə, SolarWinds, Hafnium və hətta Colonial Pipeline kimi adlarla əlaqələndirilmişdir. Bir sözlə, Exchange zəiflikləri bu il bir çox pis xəbərin mərkəzində durdu - Microsoft texnologiyasını ən yaxşı nöqtəyə çevirən xəbərlər Cisco Talosun rüblük təhdid hesabatı .\n'Təhlükəsizlik ictimaiyyəti istifadəçiləri bir neçə Microsoft Exchange Server sıfır gün zəifliyindən istifadə etmələri mövzusunda xəbərdar etmək üçün çox səy göstərsə də, Cisco Talos İnsident Reaksiyasının (CTIR) bu dörddəbirdə gördüyü ən böyük təhlükə idi' deyilir. 'CVE-2021-26855, CVE-2021-26857, CVE-2021-26858 və CVE-2021-27065 kimi izlənilən bu zəifliklər araşdırılan bütün hadisələrin yüzdə 35-i qədərdir.'\nHesabata görə, Exchange zəiflik problemləri mart ayında sıçrayışa başladı. ABŞ hökumətindən Kanada səhiyyə təşkilatına qədər hər şeyi təsir altına aldılar və zəifliklərin nəticələrinin nə qədər geniş olduğunu göstərdilər. Yamaların daha tez gəlməyini bildiklərini nəzərə alaraq sürətin təcavüzkarlar üçün vurğu olduğu qeyd edildi və bu cür tələskənlik, əksinə mümkün olandan daha az dağıdıcı hücumlarla nəticələndi.\nMübadilə məsələlərinə əlavə olaraq, hesabat, fidyə proqramını kiber təhdid sektorunda getdikcə daha çox diqqət çəkən bir problem olaraq göstərdi və 'fidyə proqramı (RaaS) modelini' istifadə edən yeni fidyə proqramları ailələri artdı. Truva atları ilə gizlin girirlər, sonra insanları qəsb etmək üçün işə başlayırlar.\nTam hesabat yüksək dərəcədə texniki bir oxunuşdur və yuxarıdakı linkdə baxıla bilər. Çıxarılan şey, Microsoft sistemlərinə böyük zənginliyi nəzərə alınaraq, təhlükə yarandıqda diqqət yetirməlidir.\nWindows 10 -da necə bərpa etmək olar\nheç bir sahə təlimatı yazılmamışdır\nçap işi Windows 10 -u silməyəcək


Azərbaycanın iki cüdoçusu "World Masters" turnirinin gümüş medalını qazanıb » Median.Az - Bütün xəbərlər bir ünvanda\nMedian.Az xəbər verir ki, 78 kiloqram çəkidə mübarizə aparan cüdoçumuz İrina Kindzerska həlledici mərhələdə fransalı Romana Dikkoya məğlub olaraq ikinci yeri tutub. Komandamızın digər üzvü (100 kq) Zelim Kotsoyev də final mərhələsində rəqibinin öhdəsindən gələ bilməyib. Belə ki, gürcüstanlı Varlam Lipertaliana uduzan təmsilçimiz turnirin gümüş medalı ilə kifayətlənib.\nMedian.Az apasport.az-a istinadla bildirir ki, nüfuzlu yarışa 7 idmançı ilə qatılan Azərbaycan millisinin daha 3 üzvü tatami üzərinə çıxıb. Onlardan ikisi finala yüksəlib.\nQeyd edək ki, dünya cüdo turu seriyasından olan "World Masters" nüfuzlu beynəlxalq yarışında 69 ölkədən 215 kişi və 184 qadın olmaqla, ümumilikdə 399 cüdoçu mübarizə aparır.скачать dle 11.3\n189 13.01.21 22:18


LENT.AZ - (R) “2018-ci il bank sektoru üçün çox məhsuldar olacaq" - MÜSAHİBƏ\n(R) “2018-ci il bank sektoru üçün çox məhsuldar olacaq" - MÜSAHİBƏ\n- Asəf müəllim, ötən il Unibank üçün də yadda qalan illərdən biri oldu. Son illərin o qədər də asan olmayan maliyyə vəziyyətindən sonra bank ili mənfəətlə başa vurdu.\n- Təbii ki, son illərdə iqtisadiyyatda baş verənlər, xüsusən də neftin qiymətinin düşməsi Azərbaycanın öz makroiqtisadi göstəricilərində dəyişiklik etmək zərurəti yaratdı. Nəticə olaraq, 2015-ci və 2016-cı illərdə ÜDM-in azalması, iqtisadiyyatın sıxılması iqtisadiyyatın qan damarları olan bankların kreditləşmədə iştirakının və ümumilikdə aktivliyinin azalmasına da gətirib çıxardı. 2017-ci ildə iqtisadi azalma dərinliyin ən pik nöqtəsinə çatıb dayandığından, ötən ilin ortasından başlayaraq bank sektorunda kreditləşmənin aktiv fazaya keçməsi müşahidə olundu. Ümumilikdə isə makroiqtisadi vəziyyətin müsbətə doğru dəyişməsi və eyni zamanda Unibankda baş verən bir sıra inistisional və digər effektivliyi artıran islahataların nəticəsi olaraq, bank 2017-ci ili mənfəətlə başa vurmağa nail oldu.\n- Böhrandan danışmışkən, hər bir çətinliyin belə, bir təcrübə olduğunu xatırlasaq, maliyyə bazarında son illər yaşananlar banklara nə qazandırdı?\n-Böhran həmişə böyük təcrübə deməkdir. Biz də Unibank olaraq, bu təcrübədən faydalanmışıq. Böhran bizi daha möhkəmlətdi. Böhranın nəticəsi olaraq, bank sektoru borc yükünün artması, diversifikasiya kimi məsələlərə daha çox əhəmiyyət verməyə başladı. Xüsusilə də böhran xarici valyutada olan kreditlərə daha konservativ yanaşmada bankların bir qədər də tələbkar olmasını zəruri etdi.\n- Bizim 2018-ci illə bağlı hədəflərimiz çoxdur. Bir çox reytinq agentlikləri, eyni zamanda Azərbaycan Respublikası Maliyyə Nazirliyi, Dünya Bankı, BVF və digər qiymətləndircilərin proqnozlarına görə, 2018-ci ildə ölkəmizdə ÜDM-in artımı baş verəcək. Bu, xüsusilə “Şahdəniz” qaz yatağı ilə bağlıdır. “Şahdəniz-2” layihəsinin reallaşması iqtisadiyyatımızı canlandıracaq. Təbii ki, nəticə olaraq dövlət büdcəsinin artması və iqtisadiyyata investisiyanın çoxalması baş verəcək ki, bütün bunlar bank sektorunun da canlanmasına səbəb olacaq. Unibank öz strategiyasında bu amilləri nəzərə alır. Bank olaraq, biz 2018-ci ili bank sektoru üçün çox məhsuldar il kimi görürük və kredit portfelinin, bankın gəlirliliyinin artımının başlanğıc ili kimi qiymətləndiririk. Hazırda ölkədə islahatların çoxu prezidentin qəbul etdiyi “Azərbaycan Respublikasının milli iqtisadiyyat perspektivi üzrə Strateji Yol Xəritəsi”nə uyğun olaraq aparılır. Bu Strateji Yol Xəritəsinin qəbulu bank sektorunu da sevindirir. Çünki bankların maraqları çərçivəsində bir çox islahatlar həyata keçirilir. Xüsusən də bizim bankın strategiyasında vacib yer tutan rəqəmsal bankçılıq prosesi ilə bağlı olaraq , dövlət qurumlarının qanunvericiliyin çevik dəyişməsi və digər məsələlərin operativ həllində fəallığını görürük. Nəzarət orqanının bank sektoruna yaxın işləməsi və qanunvericilik bazasının dəyişməsi ilə bağlı səylərinin artması, bankların rəqəmsal xidmətlərə transformasiyasını daha sürətli edə bilər. Rəqəmsal bankçılıqla əlaqədar olaraq bankda baş verən əməliyyatların onlayn kanallarla aparılması, satışın tam rəqəmsal kanallarla təşkili əsas prioritetlərimizdən biridir. Bununla bağlı daha mükəmməl bank məhsulunun yaradılmasını hədəfləyirik. Yəni bu strategiyada məqsəd mövcud məhsulun satışı yox, hər bir müştəriyə uyğun bank məhsulunun yaradılmasıdır.\n- Ötən il Unibank ölkə qiymətli kağızlar bazarının fəal iştirakçılarından biri oldu. Bu il qiymətli kağızlar bazarı ilə bağlı hansı planlar var?\n- Unibank olaraq 2018-ci ildə hədəflərimizdən biri qiymətli kağızlar bazarıdır. Bildiyiniz kimi ötən il BFB-nin Listinq proqramına daxil olmuşuq. Unibank qiymətli kağızlar bazarının, xüsusilə kapital bazarın inkişafında maraqlıdır. Ölkədə üzən valyuta rejimi olduğuna görə, bir çox banklar kreditləşmə siyasətində valyuta risklərinə indi daha çox fikir verməyə başlayıblar. Ölkə bank sektorunun öhdəliklərinin – depozit portfelinin 70 faizinin dollarda olması, bankların aktivlərində dollarda sərbəst vəsaitlərin olmasına səbəb olub. Belə vəsaitlərin yerləşdirilməsi üçün kapital bazarlarına investisiya çox mühüm əhəmiyyət kəsb edir. Unibank yeni bir biznes xətti kimi investisiya bankçılığının inkişafını hədəf götürüb və artıq bu istiqamətdə işləməyə başlayıb.\n- Bankın strateji hədəflərindən biri də səhmlərinin kütləvi yerləşdirilməsidir (İPO). Bu prosesi nə vaxta planlayırsınız?\n- Qiymətli kağızlar bazarının uzunmüddətli strategiyasında İPO edilməsi də planda var. Yəni bank həm özü kapital bazarlarına investisiya etmək, həm də öz səhmlərini kapital bazarına çıxarmaq niyyətindədir. Bankın strategiyasına uyğun olaraq çox böyük hədəflər müəyyən edilib. Buna nail olmaq üçün yüksək kapitallaşma olmalıdır. Bu kapitallaşma üçün ilk növbədə İPO keçirilməsi zəruridir. Bank sektorunun inkişafı indi elə bir mərhələdədir ki, onun böyüməsi, genişlənməsi istiqamətində bu addımın atılması zəruridir.\n- Unibank üçün 2018-ci ildə aktiv sahələrdən biri də yəqin ki, təsisçilərindən biri olduğu ilk özəl kredit bürosunun- “Azərbaycan Kredit Bürosu” MMC-nin fəaliyyəti üzrə olacaq. Büronun fəaliyyəti bank və müştərilərə hansı faydaları gətirəcək?\n- Bu qədər yeniliklərin fonunda dünya bankçılıq trendlərini nəzərdən keçirərək, yaxın illərdə Azərbaycan bank bazarının inkişaf istiqamətlərini necə dəyərləndirirsiniz?\n- Hazırda bütün banklarda qeydə alınan ümumi tendensiya effektivliyin artırılması və optimallaşdırma prosesləridir. Bu da rəqəmsal bankçılıq trendinin artması deməkdir. Bazarda qabaqcıl təcrübə var və bütün banklar bu qabaqcıl təcrübəni tətbiq etmək istəyirlər. İnvestisiya bankçılığı bazarın yeni trendlərindən biridir. Banklar artıq anlayır ki, yeni gəlirlər qazanmaq üçün ölkə hüdudlarından kənara çıxmaq lazımdır. Digər bir tendensiya yəqin ki maliyyə sektorunun şaxələnməsi olar. Azərbaycan bank sektorunda mövcud makroiqtisadi vəziyyətdə təəssüf ki, maliyyələşmə mənbələri ancaq depozitlərdir. Depozitlər isə qısamüddətli olduğundan, banklar bu vəsaitlər hesabına yalnız qısamüddətli kreditlər verə bilirlər. Banklar kiçik və orta sahibkarlığı və yaxud hansısa startup-ları dəstəkləmək üçün uzunmüddətli maliyyələşmə mənbəyi olaraq çıxış edə bilmirlər. Uzunmüddətli maliyyə mənbələrini həyata keçirmək üçün özəl təqaüd fondlarının yaranmasına zərurət var ki, bu mənbələri kimi yalnız dövlət vəsaitləri çıxış etməsin. Hazırda Azərbaycanda uzunmüddətli maliyyələşmə mənbələri yalnız dövlət fondları- İpoteka fondu, Sahibkarlığa Kömək Milli Fondudur. Kredit Zəmanət Fondunun işə düşməsini gözləyirik. Bu isə təbii ki, biznesi daha böyük pullarla maliyyələşdirməyə yetərli deyil. Özəl təqaüd fondları minimum 10 illik yığımlar həyata keçirə bilər. Bu fondlar öz vəsaitlərini hansısa bir yerə investisiya edərək, daha uzunmüddətli saxlaya bilirlər. Bank əmin olacaq ki, həmin fondun vəsaitləri 1-2 il deyil, daha uzunmüddətli qala bilər və stabildir. Stabil maliyyələşmə mənbəyi olduğuna görə, bank da biznesin tələbatına cavab verən uzunmüddətli kreditlər ayıra bilər. Uzunmüddətli kreditləşməni həyata keçirmək üçün təqaüd fondlarının yaradılması çox yaxşı çıxış yolu olardı.


Mərkəzi Seçki Komissiyasının əməkdaşları Bəhruz Kəngərli Muzeyini ziyarət ediblər\nMərkəzi Seçki Komissiyasında informasiya təhlükəsizliyi ilə bağlı seminar keçirilib.\n....Mayın 11-də Naxçıvan Muxtar Respublikası Mərkəzi Seçki Komissiyasının akt zalında Mərkəzi Seçki Komissiyasının və muxtar respublikada fəaliyyət göstərən dairə seçki komissiyalarının əməkdaşları üçün “Naxçıvan Muxtar Respublikasının dövlət qurumlarında informasiya təhlükəsizliyi” mövzusunda seminar keçirilib.\n....Seminarı giriş sözü ilə açan Naxçıvan Muxtar Respublikası Mərkəzi Seçki Komissiyasının sədri Əjdər Əliyev bildirdi ki, Naxçıvan Muxtar Respublikası Nazirlər Kabinetinin 2022-ci il 6 aprel tarixli 93 nömrəli Qərarı ilə təsdiq edilmiş “Naxçıvan Muxtar Respublikasının dövlət qurumlarında informasiya təhlükəsizliyinin təminatı üzrə Nümunəvi Təlimat”da dövlət qurumlarında informasiya təhlükəsizliyinin təmin edilməsi, o cümlədən korporativ informasiya məkanında potensial təhdidlərə qarşı qabaqlayıcı tədbirlər öz əksini tapıb. Bununla yanaşı təlimatda dövlət qurumlarında informasiya təhlükəsizliyinin təşkili və təmini qaydaları, habelə struktur bölmələr və əməkdaşlar üçün informasiya təhlükəsizliyi sahəsində məcburi tələblər müəyyənləşdirilib. Bundan başqa, Naxçıvan Muxtar Respublikası Nazirlər Kabinetinin 2022-ci il 6 aprel tarixli 93 nömrəli Qərarı əsasında Naxçıvan Muxtar Respublikası Mərkəzi Seçki Komissiyası “Naxçıvan Muxtar Respublikası Mərkəzi Seçki Komissiyasında informasiya təhlükəsizliyinin təminatı üzrə” Təlimatı hazrılayıb təsdiq etmişdir.\n....Təlimatla bağlı tədbir iştirakçılarına məlumat verən MSK sədri qeyd etdi ki, tələblərdə təhkim olunan rabitə vasitələrindən, informasiya daşıyıcılarından, kompüterdən, daxili şəbəkə və internetdən xidməti zərurətdən kənar məqsədlər üçün istifadə etmək, şəxsi məlumatları təhkim olunan kompüterə köçürmək, şəxsi istifadədə olan rabitə xətlərini icazəsiz başqa qurğulara birləşdirmək, habelə qanunazidd və zərərli proqram təminatlarından, razılaşdırılmamış VPN xidmətlərindən istifadə yolverilməz hesab olunur.\n....Daha sonra Mərkəzi Seçki Komissiyasının əməkdaşları Elnur Əliyev və Ramil Sadiqov tərəfindən slayd vasitəsilə Nümunəvi Təlimat barəsində ətraflı məlumat verilib.\n....Diqqətə çatdırılıb ki, Nümunəvi Təlimatda nəzərdə tutulmuş informasiya təhlükəsizliyinin təminatı barədə tələblərin pozulmasına yol vermiş hər bir əməkdaş qanunvericiliklə müəyyən edilmiş qaydada məsuliyyət daşıyır.\n....Seminarın sonunda tədbir iştirakçılarını maraqlandıran suallar cavablandırılıb.\nNaxçıvan Muxtar Respublikası Mərkəzi Seçki Komissiyasının yeni veb saytı təqdim edilib\nMartın 3-də Naxçıvan Muxtar Respublikası Mərkəzi Seçki Komissiyasının akt zalında komissiyanın yeni veb-saytının təqdimat mərasimi keçirilib. Bu münasibətlə keçirilən tədbiri giriş sözü ilə açan Mərkəzi Seçki Komissiyasının sədri Əjdər Əliyev Naxçıvan Muxtar Respublikasında aparılan çoxşaxəli dinamik inkişaf haqqında çıxış edərək bildirib ki, muxtar respublikada infrastrukturun yenilənməsi, müasir müəssisələrin, yeni iş yerlərinin yaradılması istiqamətində sistemli tədbirlərin həyata keçirilməsi uzunmüddətli və hərtərəfli inkişaf konsepsiyasının reallaşdırılmasına əsaslı töhfələr verib. Bu gün çoxşaxəli iqtisadiyyatın formalaşdırılması istiqamətində məqsədyönlü islahatların aparılması, mühüm əhəmiyyətə malik dövlət proqramlarının reallaşdırılması nəticəsində muxtar respublika sosial-iqtisadi inkişaf baxımından ölkəmizdə liderliyini qorumaqdadır. Daha sonra “Naxçıvan Muxtar Respublikasında dövlət orqanlarının elektron xidmətlər göstərməsinin təşkili haqqında” Naxçıvan Muxtar Respublikası Ali Məclisi Sədrinin 15 iyul, 2011-ci il tarixli Fərmanı ilə bağlı tədbir iştirakçılarına məlumat verən MSK sədri vurğulayıb ki, bütün bu inkişaf informasiya- kommunikasiya texnologiyaları sahəsində də özünü göstərir. İKT sahəsində əldə olunmuş nailiyyətlər muxtar respublikada dövlət orqanları tərəfindən əhaliyə göstərilən elektron xidmətlərin keyfiyyətinin yüksəldilməsinə şərait yaratmışdır.\nNaxçıvan Muxtar Respublikasının Rabitə və Yeni Texnologiyalar Nazirliyi tərəfindən hazırlanmış www.msk.nakhchivan.az domen adı ilə fəaliyyət göstərəcək yeni internet saytı öz funksionallığı, sürətli keçidlər, sosial şəbəkələrə inteqrasiyası, daha rahat istifadə imkanları ilə seçilir. Bundan başqa, müvafiq bölmələrdə zəruri informasiyalar verilməklə, daha təfərrüatlı informasiya alınması üçün keçidlər yerləşdirilib. Eyni zamanda müasir dövrün tələblərinə uyğun olaraq sosial şəbəkələrə də keçidlər verilib.\n“Faydalı linklər” bölməsində "Seçkilər" İnformasiya Mərkəzinin internet səhifəsinə keçid verilmişdir. Bu səhifədə seçki məntəqələri, onların ünvanları, seçki dairələri və seçki məntəqələri üzrə seçicilərin siyahısı ilə bağlı bütün məlumatlar verilibdir. Seçicilərin işini asanlaşdırmaq üçün hətta seçki məntəqələrinə gedən nəqliyyat vasitələri və marşrutlar da göstərilib. Bu sayt vasitəsi ilə seçkilər zamanı muxtar respublikanın seçiciləri seçki məntəqələrinə getmədən də öz adlarını, seçki məntəqələrini və ünvanlarını asanlıqla tapa bilərlər.\nSonra tədbir iştirakçılarını saytla tanış edən Mərkəzi Seçki Komissiyasının şöbə müdiri Əli Qədimov seçkilərin hazırlanıb keçirilməsi və həmçinin Mərkəzi Seçki Komissiyasının cari fəaliyyətinin işıqlandırılması üçün zəruri bölmələrlə təmin olunan MSK-nın yeni internet səhifəsi haqqında ətraflı danışaraq bildirib ki, MSK saytının ana səhifəsində Mərkəzi Seçki Komissiyasının fəaliyyəti ilə əlaqədar əsas xəbərlər, həmçinin sayt istifadəçilərinin səmərəli istifadəsi üçün nəzərdə tutulan qısa keçidlər, o cümlədən ölkənin və muxtar respublikamızın təbliği üçün nəzərdə tutulmuş faydalı linklər yer almışdır.\nMüasir dövrdə insanların əsas informasiyaları sosial şəbəkələrdən əldə etdiklərini nəzərə alaraq Mərkəzi Seçki Komissiyasının instaqram və facebook səhifələri də istifadəyə verilmiş, həmin səhifələrdə MSK-nın fəaliyyəti ilə əlaqədar ən son xəbərlər operativ şəkildə yerləşdirilir. Mərkəzi Seçki Komissiyasının internet saytının yuxarı sağ küncündə qeyd olunan sosial şəbəkələrə keçidlər verilmişdir. Ana menyu “MSK”, “Mətbuat xidməti”, “Seçkilər”, “Hüquqi aktlar” və “Əlaqə” bölmələrindən ibarətdir. “MSK” bölməsində Mərkəzi Seçki Komissiyasının fəaliyyəti və səlahiyyətləri, MSK Aparatının strukturu və struktur bölmələrin vəzifələri göstərilmiş, həmçinin MSK-nın tarixi haqqında ətraflı məlumat verilmişdir. Həmin bölmədə MSK-nın hal-hazırda fəaliyyətdə olan üzvləri və onların seçilməsi haqqında qərarlar da yer almışdır. “Mətbuat xidməti” bölməsində mütəmadi olaraq yenilənən xəbərlər, foto və videoqalereya, həmçinin hesabatlar daxil edilmişdir. Seçkilər bölməsində 2005-2020-ci illərdə Naxçıvan Muxtar Respublikasının Ali Məclisinə keçirilmiş növbəti, növbədənkənar və əlavə seçkilərlə əlaqədar ətraflı məlumatlar yer almışdır. “Hüquqi aktlar” bölməsində isə Azərbaycan Respublikasının və Naxçıvan Muxtar Respublikasının müvafiq qanunvericiliyi, həmçinin Naxçıvan Muxtar Respublikası Mərkəzi Seçki Komissiyasının normativ xarakterli aktları yerləşdirilmişdir. Belə ki, həmin bölmədə Azərbaycan Respublikasının və Naxçıvan Muxtar Respublikasının Konstitusiyaları, Azərbaycan Respublikasının Seçki Məcəlləsi, “Naxçıvan Muxtar Respublikası Ali Məclisinə seçkilər haqqında” Naxçıvan Muxtar Respublikasının Qanunu, o cümlədən Mərkəzi Seçki Komissiyasının qəbul etdiyi əsasnamələr, reqlametlər, təlimatlar, izahlar, qaydalar və s. yer almışdır. “Əlaqə” bölməsi elektron müraciətlər və əlaqə vasitələrindən ibarətdir. Bu bölmə vətəndaşların Mərkəzi Seçki Komissiyasına operativ müraciətlərini təmin etmək məqsədilə hazırlanmışdır. Belə ki, MSK saytının elektron müraciətlər bölməsindən Mərkəzi Seçki Komissiyasına birbaşa müraciət yazmaq və ya əlaqə vasitələrindən istifadə etməklə Mərkəzi Seçki Komissiyası ilə birbaşa əlaqə saxlamaq mümkündür.\nBundan əlavə, Naxçıvan Muxtar Respublikası Mərkəzi Seçki Komissiyasının internet səhifəsi domenə bağlı e-poçt adresləri ilə təmin olunub. Saytın optimizasiyası (SEO-Search Engine Optimization), axtarış sistemlərinə uyğunlaşdırılması, SSL (təhlükəsizlik) sertifikatı ilə təmin olunması, Google axtarış sistemində qeydiyyatdan keçirilməsi və axtarış sistemlərində ön sıralarda tapılması üçün mütəxəssislər tərəfindən zəruri texniki tədbirlər həyata keçirilib, eləcə də Naxçıvan Muxtar Respublikası Rabitə və Yeni Texnologiyalar Nazirliyinin mütəxəssisləri tərəfindən Komissiyanın aidiyyəti əməkdaşına idarəetmə panelinin istifadəsi ilə əlaqədar olaraq müvafiq təlim keçirilib. Dizayn, quruluş və məzmun baxımından zəruri tələblərə cavab verən yeni internet saytı Komissiyanın fəaliyyətinin ayrı-ayrı istiqamətlərinin, bu sahədə olan yeniliklərin, həyata keçirilən tədbirlərin daha dolğun və operativ şəkildə ictimaiyyətə çatdırılmasını təmin edəcəkdir. Sayt iki dildə azərbaycan və ingilis dillərində fəaliyyət göstərir.\nTəqdimat mərasimində MSK-nın işçiləri, mətbuat nümayəndələri, muxtar respublikada fəaliyyət göstərən Dairə Seçki Komissiyalarının sədr və katibləri də iştirak ediblər.\nMərkəzi Seçki Komissiyasının kollektivi Yusif Küseyir oğlu türbəsində olub\nNaxçıvan Muxtar Respublikası Ali Məclisi Sədrinin 2014-cü il 19 dekabr tarixli "Muzeylərlə əlaqələrin daha da gücləndirilməsi haqqında” Sərəncamına uyğun olaraq Naxçıvan Muxtar Respublikası Mərkəzi Seçki Komissiyasının əməkdaşları mütəmadi olaraq muxtar respublikamızda fəaliyyət göstərən muzeyləri ziyarət edir, mədəniyyət müəsisələrində mühafizə olunan eksponatlarla yaxından tanış olurlar.\nMüxtəlif muzeylərə ekskursiyalarını davam etdirən MSK əməkdaşları fevralın 19-da Naxçıvan şəhərində yerləşən Yusif Küseyir oğlu türbəsini ziyarət ediblər. Muzeyin bələdçisi məlumat verərək bildirib ki, Yusif Küseyir oğlu türbəsi Naxçıvan memarlıq məktəbinin banisi Əcəmi Əbubəkr oğlu Naxçıvani tərəfindən 1162-ci ildə Naxçıvan şəhərinin cənub-şərq tərəfində inşa edilib. El arasında “Atababa günbəzi” kimi də tanınan abidə yeraltı sərdabədən və yerüstü türbədən ibarətdir. Daxildən və xaricdən səkkizguşəli formada ucaldılan türbə piramida şəkilli günbəzlə örtülüb. Yusif Küseyir oğlu türbəsi Azərbaycanın qülləvari türbələri içərisində yeganə abidədir ki, üst piramida örtüyü zəmanəmizədək tamamilə salamat vəziyyətdə gəlib çatıb.\nSon illər muxtar respublikada tarixi abidələrin qorunması, tədqiqi, bərpası və tanıdılması istiqamətində kompleks tədbirlər həyata keçirilib. Naxçıvan Muxtar Respublikası Ali Məclisinin Sədri Vasif Talıbovun tapşırığına əsasən Naxçıvan şəhərindəki Yusif Küseyir oğlu türbəsi də 2020-ci ildə bərpa olunub.\nBildirilib ki, türbənin bütün səkkiz səthi müxtəlif şəkilli həndəsi ornamentlə bəzənib. Bu ornamentlər kiçik kərpiclərdən quraşdırılıb, sonra gəc məhlulu ilə tavalar şəklində bərkidilərək səthlərin üzərində möhkəmləndirilib. Quruluşu etibarilə türbənin yalnız bir səthi, qərb tərəfə baxan səthi, başqa şəkildə həll edilib. Burada türbənin giriş qapısı yerləşdirilib. Çatmatağ şəkilli bu qapı üzərində haşiyələr formasında verilmiş həmin hissə çıxıntılar vasitəsilə bir portal şəklini alıb. Türbənin rəis, xoca Yusif Küseyir oğlu üçün hicri 557-ci ildə, yəni miladi 1162-ci ildə tikildiyini göstərən kitabə bu səthin yuxarı hissəsində yerləşdirilib. Bununla yanaşı, türbənin səthlərindən yuxarı hissə qurşaq şəklində ayrılıb və burada da kitabə yerləşdirilib. Kufi xətlə işlənmiş bu kitabənin giriş qapısından sol tərəfdəki hissəsində memarın adı yazılıb: “Naxçıvanlı memar Əcəmi Əbubəkr oğlu”. Yusif Küseyir oğlunun türbəsi həcmi etibarilə bir o qədər böyük tikinti olmasa da, memarlıq bəzəyi sadə olsa da, öz ümumi kompozisiyasının aydınlığı, hissələrinin mütənasibliyi etibarilə və eləcə də inşaat işlərinin diqqətlə aparılması cəhətdən gözəl bir memarlıq abidəsidir.\nDiqqətə çatdırılıb ki, Yusif Küseyir oğlu məqbərəsinin bəzəklərində şirli kərpiclərdən istifadə olunmayıb. Bu abidədə yazılar müxtəlif ölçülü kərpiclərin hörgüyə düzülüşü nəticəsində əldə edilib. Frizlər və haşiyələrdəki kitabələrin fonunda şaquli “ləm”, “əlif”, “kəf” hərflərinin arasındakı sahələr həndəsi naxışlarla zənginləşdirilib və müqəddəs “Qurani-Kərim”dən bir neçə ayələr də burada öz əksini tapıb. Səkkizguşəli məqbərənin bütün tərəfləri kufi xətli yazılarla haşiyələnib. Kitabələrin mətni Quran ayələridir. Sözügedən abidə səkkiz yüz illik yaşını tamamlamasına baxmayaraq, göstərilən diqqət sayəsində hələ də Naxçıvanın mərkəzində öz əzəməti ilə turistlərin və qonaqların marağına səbəb olur.\nKəngərli rayonunda xidmət edən əsgərlərimizə sovqat paylanılıb\nNaxçıvan Muxtar Respublikası Mərkəzi Seçki Komissiyasının kollektivi Heydər Əliyev Muzeyini ziyarət etmişdir.\n....Naxçıvan Muxtar Respublikası Mərkəzi Seçki Komissiyasının kollektivi 27 noyabr 2021-ci il tarixdə Heydər Əliyev Muzeyini ziyarət etmişdir. Məlumat verilib ki, muzey Naxçıvan Muxtar Respublikası Ali Məclisi Sədrinin 1999-cu il fevralın 18-də imzaladığı Sərəncam əsasında yaradılıb və 1999-cu il mayın 10-da fəaliyyətə başlayıb. 420 eksponatla fəaliyyətə başlayan Heydər Əliyev Muzeyində hazırda 4746 eksponat toplanıb. Muzeydə ümummilli lider Heydər Əliyevin uşaqlıq və gənclik illərinə həsr olunmuş stendlər, onun Naxçıvan Muxtar Respublikası Ali Məclisinin Sədri işlədiyi dövrə aid (1991-1993) şəxsi sənəd və materiallar, imzaladığı sərəncamlar, qərarlar və digər sənədlərin surətləri, həmin illərdə Azərbaycan Respublikasının müxtəlif bölgələrində yaşayan vətəndaşların müraciətləri toplanıb. Muzeyin kitabxanasında ulu öndər Heydər Əliyevin həyat və fəaliyyətini əks etdirən jurnal, albom və kitablar saxlanılır.


Prezidentlərin baxdığı balet: “Şelkunçik”də nədən\nPrezidentlərin baxdığı balet: “Şelkunçik”də nədən bəhs olunur? - (VİDEO)\n11:25 07 Dekabr 2018 Oxunub : 8147\nXəbər verdiyimiz kimi, ötən gün Rusiyanın Sankt-Peterburq şəhərində MDB dövlət başçılarının qeyri-rəsmi zirvə görüşü keçirilib. Rusiya prezidenti Vladimir Putinin dəvəti ilə keçirilən zirvədə Azərbaycan prezidenti İlham Əliyev də iştirak edib.\nGörüşdən sonra MDB dövlət başçılarının qeyri-rəsmi naharı olub. Dövlət başçıları, hənçinin Sankt-Peterburq Dövlət Akademik Mariinski Teatrında Pyotr Çaykovskinin “Şelkunçik” baletinə baxıblar.\nAzvision.az prezidentlərin tamaşa etdiyi “Şelkunçik” baletinin məğzini oxuculara təqdim edir:\n"Şelkunçik" (Fındıqqıran, Qozqıran) baleti rus bəstəkarı Çaykovskinin 1891-ci ildə bəstələdiyi son baletdir. Balaca alman qız Klara Stalbaumun yeni il hədiyyəsi kimi aldığı fındıqsındıran oyuncağı ilə bağlı yuxuları mövzusunda yazılmış mistik-nağıl janrında əsərdir. İlk dəfə 1892-ci ildə Sankt-Peterburq şəhərində səhnələşdirilən "Şelkunçik" baleti yeni il şənlikləri ilə eyniləşdirilmiş və bir çox balet ictimaiyyəti tərəfindən yeni ildə səhnələşdirilməsi adət halını almışdı. “Şelkunçik” dünyanın ən çox səhnələşdirilən balet əsərlərindən biridir.\nBaletdə ziyafət səhnəsində Stalbaum ailəsinin evi göstərilir. Yeni il axşamı Klara, qardaşı Fritz, ana və atası ilə böyük Yeni il şamının altında dostları ilə birlikdə əylənirlər. Sirli Rahib Drosselmeyer uşaqlar üçün bir kisə oyuncaqla gəlir. Ən gözəl oyuncaq, Klaraya hədiyə edilən fındıqsındırandır. Onu qısqanan Fritz, oyuncağı sındırır, ancaq Drosselmeyer təmir edir. Ziyafət sona çatdıqda ailə yatmağa gedir, ancaq Klara fındıqsındıranı görmək üçün ağacın altına gəlir. Qollarında fındıqsındıran ilə yuxuya gedir. Gecə yarısı, qəribə hadisələr baş verir. Klara siçan səsi eşidərək oyanır. Otaq siçanlar kralının başçılığı altında siçan ordusu ilə dolur. Klara qaçmak istəsə də, siçanlar onu dayandırır. Digər tərəfdən otaqdakı oyuncaqlar da canlanır.\nFındıqsındıranın rəhbərlik etdiyi əsgərlər siçanlar kralının ordusu ilə döyüşür və ölür. Klaranın başmağını siçanlar kralının başına atması ilə kral ölür və onun cəsədini daşıyan siçanlar otağı tərk edirlər. Klaranın fındıqsındıran üçün tökdüyü gözyaşları onu canlandırır. Şahzadəyə çevrilən fındıqsındıran Klaranı öz ölkəsi olan qarlar ölkəsinə aparır. Şahzadə və Klara qar dənələrinin rəqsi ilə qarşılanırlar. Klara şahzadə ilə birgə şəkər ölkəsinə gedir. Şəkər pərisinə siçanlarla baş vermiş döyüş haqqında danışırlar. Pəri onları mükafatlandırmaq üçün bayram rəqi təqdim edir. Sonda şahzadə ilə şəkər pərisi birlikdə rəqs edirlər. Klara yuxudan oyanır fındıqsındıranı ilə birlikdə evlərinin salonundakı şam ağacının altında görür.


ANA SƏHİFƏ » 2014-06-25 Almaniya Beynəlxalq Əməkdaşlıq Cəmiyyətinin Cənubi Qafqazda məhkəmə və hüquq islahatları proqramının rəhbəri Konstitusiya Məhkəməsində olmuşdur\nİyunun 25-də Azərbaycan Respublikası Konstitusiya Məhkəməsinin sədri Fərhad Abdullayev Almaniya Beynəlxalq Əməkdaşlıq Cəmiyyətinin Cənubi Qafqazda məhkəmə və hüquq islahatları proqramının rəhbəri, doktor Tomas Meyer ilə görüşmüşdür.\nGörüşdə Fərhad Abdullayev Azərbaycan ilə Almaniya arasında məhkəmə-hüquq əməkdaşlığı sahəsində ötən dövrdə böyük uğurların əldə olunduğunu vurğulamışdır. Həmçinin Azərbaycan Respublikası Konstitusiya Məhkəməsi ilə Almaniya Beynəlxalq Əməkdaşlıq Cəmiyyəti arasındakı əməkdaşlığın da yüksək səviyyədə olduğunu deyən sədr bu tərəfdaşlığın möhkəmlənməsində “Azərbaycanda hüquq və məhkəmə islahatlarının dəstəklənməsi” layihəsinin sabiq rəhbəri Tomas Melserin fəaliyyətini yüksək qiymətləndirmişdir. Bildirilmişdir ki, hər iki qurumun birgə fəaliyyəti nəticəsində bir sıra layihələr həyata keçirilmişdir.\nKonstitusiya Məhkəməsinin fəaliyyəti haqda qonağa məlumat verən sədr bildirmişdir ki, məhkəmənin fəaliyyəti ictimaiyyət üçün açıqdır.\nBu gün dünyanın, cəmiyyətin sürətlə inkişaf etdiyini diqqətə çatdıran F.Abdullayev vurğulamışdır ki, bu tərəqqi yeni meyllər, yanaşmalar tələb edir. Konstitusiya Məhkəməsinin sədri demişdir: “Biz istəyirik ki, məhkəmə-hüquq sisteminin keyfiyyətcə təkmilləşdirilməsinə nail olaq. Azərbaycan Prezidenti İlham Əliyev müasir texnologiyaların bütün məhkəmə-hüquq sisteminin fəaliyyətinə müsbət təsirini nəzərə alaraq “Elektron məhkəmə” informasiya sisteminin yaradılması haqqında Sərəncam imzalamışdır”.\nBildirilmişdir ki, bu Sərəncam vətəndaşlarla məhkəmə orqanları arasında əlaqələrin sadələşdirilməsinə, ədalət mühakiməsində şəffaflığın, aşkarlığın və operativliyin təmin olunmasına xidmət edir. Artıq bu Sərəncam öz faydasını verməkdədir. Belə ki, artıq Konstitusiya Məhkəməsinə vətəndaşlar tərəfindən elektron müraciətlər daxil olur. Onların müraciətləri qeydə alınır və müxtəlif köməklik edilir.\nTomas Meyer Almaniya Beynəlxalq Əməkdaşlıq Cəmiyyətinin Azərbaycanda səmərəli fəaliyyəti üçün geniş imkanların yaradıldığını demişdir. Artıq uzun müddətdir ki, Cəmiyyət Azərbaycan ilə sıx, işgüzar əməkdaşlıq edir. O demişdir: “Biz birgə bir sıra layihələr həyata keçiririk. Bu layihələr hüquq islahatlarının inkişafına xidmət edir”.\n“Elektron məhkəmə” informasiya sisteminin yaradılması haqda Azərbaycan Prezidentinin müvafiq Sərəncamının çox əhəmiyyətli olduğunu deyən T.Meyer bu sahədə də birgə əməkdaşlığın yaradılmasının mümkünlüyünü diqqətə çatdırmışdır.\nGörüşdə qarşılıqlı əməkdaşlığın müxtəlif istiqamətləri ətrafında fikir mübadiləsi aparılmışdır.


Elə müəssisələr var kı, orada istehsal məqsədləri üçün işlərin dayanmadan, fasiləsiz görülməsi tələb olunur.\nBelə olduqda, işçilər müəyyən vaxt ərzində müxtəlif növbələrdə çalışırlar.\nÇoxnövbəli iş rejimi o zaman tətbiq edilir ki, orada istehsal prosesinin müddəti icazəverilmiş gündəlik iş vaxtından artıq osun. Habelə, çoxnövbəli iş rejimi avadanlığın daha səmərəli istifadə edilməsini və daha çox məhsulun istehsalını (xidmətlərin göstərilməsini) təmin edir.\nİki və ya uç növbəli iş rejimində çalışan işçilərə axşam və gecə növbələrində çalışdıqlarına görə əmək haqqına əlavə verilməlidir.\nSaat 22-dən səhər saat 6-dək olan müddət gecə vaxtı sayılır. Lakin, nəzərdə saxlamaq lazımdır ki, bir işçinin ümumi iş vaxtı (gecə vaxtı daxil olmaqla) həftədə 40 saatdan artıq ola bilməz.\nAzərbaycan Respublikasının Nazirlər Kabineti tərəfindən müəyyən edilmiş əmək şəraiti ağır və zərərli olan iş yerlərində, habelə xüsusi xarakterli işlərdə çalışan işçilərin gündəlik iş vaxtının ən azı yarısı gecə vaxtına düşdükdə, iş vaxtının gecə vaxtına düşən hissəsi bir saat qısaldılır və həmin saatlar qanunvericiliklə müəyyən edilmiş iş vaxtı normasında tam nəzərə alınmaqla vaxtamuzd əmək haqqı sistemi üzrə ödənilir.\nGecə vaxtı işə görə əmək haqqına əlavənin hesablanması\nGecə vaxtı yerinə yetirilən iş, habelə çoxnövbəli iş rejiminə görə əmək haqqına əlavə ödəmənin konkret məbləği əmək müqaviləsi və ya kollektiv müqavilə ilə müəyyən edilir.\nAR Nazirlər Kabinetinin 05.04.2001-ci il 74 saylı qərarına əsasən çoxnövbəli iş rejiminin axşam növbəsində işin hər saatına görə işçinin saatlıq tarif (vəzifə) maaşının 20 faizi, gecə növbəsində isə 40 faizindən aşağı olmamaqla işəgötürən tərəfindən yüksək məbləğdə əlavə haqq ödənilir.\nÇoxnövbəli iş rejimi deyildikdə mülkiyyət və təşkilati-hüquqi formasından, idarə tabeçiliyindən asılı olmayaraq müəssisə, idarə və təşkilatlarda (fasiləsiz iş axını olan istehsalatlar da daxil olmaqla) gün ərzində iki və daha çox növbədə təşkil olunmuş, növbə müddəti Azərbaycan Respublikasının Əmək Məcəlləsinin 89-cu maddəsinə uyğun olaraq 40 saatlıq iş həftəsində (nahar fasiləsi nəzərə alınmadan) 8 saatdan çox olmayan iş rejimi başa düşülür. Bu halda işçilərin iş rejimi növbə cədvəlləri üzrə qurulur və adətən iş saatları həftələr üzrə bərabər bölüşdürülür. İş vaxtının ən azı yarısı gecə vaxtına (axşam. saat 22-dən səhər saat 6-ya qədər) düşən iş növbəsi gecə növbəsi hesab edilir. İş növbəsinin başlanma və qurtarma saatlarından asılı olmayaraq gecə növbəsindən əvvəlki iş növbəsi axşam növbəsi hesab edilir.\nAzərbaycan Respublikasının Nazirlər Kabineti tərəfindən müəyyən edilmiş əmək şəraiti ağır və zərərli olan iş yerlərində, habelə xüsusi xarakterli işlərdə çalışan işçilərin gündəlik iş vaxtının ən azı yarısı gecə vaxtına düşərsə, onda həmin iş vaxtının gecə vaxtına düşən hissəsi bir saat qısaldılır və həmin saatlar qanunvericiliklə müəyyən edilmiş iş vaxtı normasında tam nəzərə alınmaqla vaxtamuzd əmək haqqı sistemi üzrə ödənilir.\nGecə vaxtı və çoxnövbəli iş rejiminə görə əmək haqqının ödənilməsi zamanı işçinin saatlıq tarif (vəzifə) maaşını tapmaq üçün onun aylıq tarif (vəzifə) maaşını ödəniş aparılan ayın iş vaxtı normasına bölmək lazımdır.\nÇoxnövbəli iş rejimində axşam və gecə növbəsində işə görə əlavənin hesablanması əmək haqqının hesablama sistemidən asılıdır:\nVaxtamuzd sistemində çoxnövbəli iş rejimində axşam və gecə növbəsində işə görə əmək haqqının ödənilməsi\nƏməyin vaxtamuzd ödənilmə sistemində çoxnövbəli iş rejiminin axşam növbəsində işin hər saatına görə işçinin saatlıq tarif (vəzifə) maaşının 20 faizi, gecə növbəsində isə 40 faizi həddində əlavə haqq müəyyən edilir.\nÇoxnövbəli iş rejiminin axşam və gecə növbəsində işə görə əlavə əmək haqqı bu cür hesablanmalıdır:\nAxşam növbəsində işə görə əlavə əmək haqqı = Axşam vaxtı işlənən saatlar х İşçinin 1 saatlıq tarif maaşı х 20%\nGecə növbəsində işə görə əlavə əmək haqqı = Gecə vaxtı işlənən saatlar х İşçinin 1 saatlıq tarif maaşı х 40%\nÇoxnövbəli iş rejiminə görə əmək haqqına əlavə ödəmənin konkret məbləği əmək müqaviləsi və ya kollektiv müqavilə ilə müəyyən edilir. Qeyd etmək lazımdır ki, işçinin daha çox əlavə haqq tələb etmək hüququ var.\nMüəssisənin daxili nəzarət şöbəsi fasiləsiz işləməlidir, və bu səbəbdən, bu şöbənin işçiləri çoxnövbəli iş rejimində çalışmalıdırlar. Müəssisənin işçilər ilə bağladığı müqavilədə axşam növbəsində işin hər saatına görə işçinin saatlıq tarif (vəzifə) maaşının 20 faizi, gecə növbəsində isə 40 faizi həddində əlavə haqq müəyyən edilir.\nDaxili nəzarət şöbəsinin işçisi 2017-ci ilin aprel ayında 160 saat işləmişdir. Bunlardan 50 saatı axşam növbəsində, 50 saatı gecə növbəsində və 60 saatı gündüz növbəsində işləmişdir. İşçinin saatlıq tarif (vəzifə) maaşı 7.50 manat, aylıq əmək haqqısı isə 1 200 manatdır.\nAxşam növbəsində işlərə görə əlavə haqq olacaqdır: 50 * 7.50 * 20% = 75 manat\nGecə növbəsində işlərə görə əlavə haqq olacaqdır: 50 * 7.50 * 40% = 150 manat\nBeləliklə, işçi aprel ayında alacaqdır:\n1 200 + 75 + 150 = 1 425 manat\nİşəmuzd sistemində çoxnövbəli iş rejimində axşam və gecə növbəsində işə görə əmək haqqının ödənilməsi\nƏməyin işəmuzd ödənilmə sistemində işəmuzd əmək haqqı tam ödənilməklə çoxnövbəli iş rejiminin axşam növbəsində işin hər saatına görə işçinin saatlıq tarif (vəzifə) maaşının 20 faizi, gecə növbəsində isə 40 faizi həddində əlavə haqq müəyyən edilir.\nƏməyin işəmuzd ödənilmə sistemində çoxnövbəli iş rejiminin axşam və gecə növbəsində işə görə əlavə əmək haqqının hesablanması qaydası əmək müqaviləsində və ya kollektiv müqavilədə qeyd edilə bilər. İşçinin saatlıq tarif (vəzifə) maaşı ştat cədvəlində qeyd edilir.\nMüəssisədə hər istehsal edilən məhsula görə işçiyə 5 manat əmək haqqı hesablanır. İşçilər 3 növbəli iş rejimi ilə çalışırlar. Müəssisənin işçilər ilə bağladığı müqavilədə axşam növbəsində işin hər saatına görə işçinin saatlıq tarif (vəzifə) maaşının 20 faizi, gecə növbəsində isə 40 faizi həddində əlavə haqq müəyyən edilir. İşçi 2017-ci il aprel ayında 190 ədəd məhsul hazırlamışdır.\nİşçi 2017-ci ilin aprel ayında 160 saat işləmişdir. Bunlardan 50 saat axşam növbəsində, 50 saat gecə növbəsində və 60 saat gündüz növbəsində işləmişdir. Ştat cədvəlinə görə işçinin 1 saatlıq tarif (vəzifə) maaşı 7 manatdır. Bu zaman işçiyə hesablanan əsas və əlavə əmək haqqları bu cür hesablanacaq:\n950 + 75 + 150 = 1 175 manat\nAR Əmək Məcəlləsi, Maddə:\nYazı sonuncu dəfə 2019-11-26 tarixində yenilənib.


Seçki proqnozları niyə daha düz çıxmır?\n2022, 26 May, Cümə axşamı, Bakı vaxtı 11:49\nABŞ. Michigan seçki məntəqəsi, 19Dek2016\nBir çox rəy sorğusu ABŞ-dakı prezident seçkilərinin və Brexit-lə bağlı referendumun nəticələri barədə yanlış proqnozlar ortaya qoyandan bəri bu sahəyə inam sarsılıb.\nSiyasi rəy sorğuları keçirən qurumlar üçün 2016-cı il yanlış proqnozlar və nüfuzun ciddi laxlaması ili oldu.\nBöyük Britaniya və ABŞ-da peşəkar sorğu assosiasiyaları bu qədər nəticənin yanlış proqnozlaşdırılmasının səbəblərini araşdırmağa başlayıblar.\nAmerika İctimai Rəy Araşdırma Assosiasiyası bütün əsas rəy sorğularının yanlış olaraq Hillary Clinton-un qələbəsini proqnozlaşdırmasının səbəblərini təhlil edir.\nBuna da bax: Parlamentdə ABŞ-dakı seçkilərdən danışıblar\nBritaniya Sorğu Şurası isə üzvlərinin Brexit referendumunun nəticələrini yanlış proqnozlaşdırmasının səbəblərini araşdırır.\nNəticələr gələn ilin mayında bilinəcək\nBritaniyanın peşəkar ictimai əlaqələr cəmiyyəti sayılan İctimai Əlaqələr və Kommunikasiya Assosiasiyası (PRCA) dərc etdiyi nəticələrdə siyasi proqnozlara ictimai etimadın itirilməsindən söz açır.\nSözügedən tədqiqatın nəticələri hələ gələn ilin mayında məlum olacaq. Ancaq sorğu mütəxəssisləri indidən potensial problemləri müəyyənləşdirməyə çalışırlar.\nSeçki kampaniyasının gedişində Trump dəfələrlə meynstrim medianı özünə qarşı "qərəzli" olmaqda, əksər rəy sorğularını görməzdən gələrək "yalançı rəqəmlər" nümayiş etdirməkdə suçladı (“meynstrim media” deyərkən, ictimai rəyə hakim media, daha çox imkan və auditoriyası olan, daha geniş yayılan media nəzərdə tutulur – red.).\nBuna da bax: Facebook-un həmtəsisçisi də Trump-a qarşı çıxdı\nRichard Wike, "Pew" sorğu mərkəzinin direktoru\nVaşinqtonda yerləşən tərəfsiz "Pew" Tədqiqat Mərkəzi bildirir ki, Trump tərəfdarları arasında mediaya və medianın rəy sorğularına inamsızlıq onların telefon və yeni onlayn texnologiyalar vasitəsilə keçirilən sorğulara cavab verməməsinə səbəb ola bilərdi. Alimlər buna "cavabsızlıq qərəzi" deyirlər.\nDaha öncə aparılan tədqiqat üzə çıxarıb ki, təhsil səviyyəsi nisbətən aşağı olan ağdərili seçicilər telefon sorğularını cavablandırmağa daha az meylli olurlar. Təhsil səviyyəsi aşağı olan ağdərililərin 2016-cı ildə, əsasən, Trump-ı dəstəklədikləri isə danılmazdır.\nTədqiqat nəticələri onu da göstərir ki, keçmişdə səsverməyə davamlı qatılmayan, yaxud heç səs verməyən adamlar sorğuları cavablandırmağa meylli olmurlar.\nBuna da bax: Clinton 'Trump-ın səslərini' təkrar saymaq kampaniyasına qoşulur\nABŞ-da prezident seçkilərindən cəmi bir həftə öncə - sorğuların Clinton-un qələbə çalacağını bildirdiyi vaxtda, respublikaçı kampaniya əməkdaşları çox sayda "gizli Trump seçicisi"nin sorğuda Trumpı dəstəklədiyini etiraf etmədiyini israrla vurğulayırdı.\nBəzi tənqidçilərin fikrincə, bu "utancaqlıq" sosial mediada Trump tərəfdarlarına göstərilən münasibətdən qaynaqlana bilərdi.\nABŞ-ın sabiq prezidenti Richard Nixon hələ 1969-cu ildə buna bənzər anlayışı açıqlarkən, "susan çoxluq" deyimindən yararlanmışdı. O bu ifadə ilə özünü dəstəkləyən, amma rəyini açıq bildirməyən seçiciləri nəzərdə tuturdu.\nUtancaq Trump seçiciləri?\n"Pew" Tədqiqat Mərkəzinin vitse-prezidenti Claudia Deane deyir ki, hazırda Amerika Sorğuçular Assosiasiyası həmin bu "utancaq Trump seçiciləri hipotezi"ni araşdırmaqla məşğuldur. Düzdür, onun şəxsən özü bu məsələyə skeptik yanaşır.\nBuna da bax: Trump milyonlarla seçicinin qanunsuz səs verdiyini deyir\nMaraqlıdır ki, Britaniyada da sorğu şirkətləri 1992 və 2015-ci illərdə müşahidə olunmuş seçki davranışını açıqlamaq üçün "utancaq Tori (Tory) amili" terminindən yararlanırlar (Britaniyada mühafizəkarların digər adı Toridir).\nBəziləri 2016-cı ilin Breksit referendumundan öncə də “utancaq Tori amili"nin mövcud olduğunu deyirlər. Ancaq Britaniya Sorğu Şurasının prezidenti John Curtice deyir ki, bunu iddia edə bilmək üçün yetərincə dəlil yoxdur.\nSeçki məntəqələrinin qarşısında keçirilən ekzit pollar, adətən, daha düzgün nəticə verir, çünki bu halda artıq səs vermiş insanların rəyi öyrənilir.\nSeçkilərdə iştirak səviyyəsi az göstərilib?\nSeçki öncəsi keçirilən sorğular hətta bəzi qrupların seçkidə iştirak səviyyəsini də yanlış proqnozlaşdırıb. Məsələn, səsvermə məntəqələrinə gedərək səs verən Trump tərəfdarlarının sayı əslində olduğundan az göstərilib.\nBuna da bax: ABŞ Seçici Kollegiyası bilgi istəyir\nAmma tam tərsinə, sorğularda özünü Clinton tərəfdarı adlandıranların seçkidə iştirak faizi əslində olduğundan yüksək proqnozlaşdırılıb. Bundan başqa, Clinton-un latın amerikalılarından, qadınlardan və Afrika kökənli amerikalılardan aldığı səslərin sayı da sorğu nəticələrində göstərildiyindən az olub.\nABŞ-da seçki zamanı bülletenlərin sayılması prosesi\nAncaq ABŞ-da prezidenti birbaşa ümummilli səsverməyə qatılanlar deyil, Seçki Kollegiyası seçir. Bu halda hər ştatda kimin qalib gələcəyini düzgün proqnozlaşdırmaq üçün hansı amillərə baxılmalıdır?\nHətta bu halda da ən önəmli ştatlarda - Pensilvaniya, Miçiqan və Viskonsində, demək olar, bütün əsas sorğular yanlış proqnozlarla yekunlaşıb.\nBuna da bax: 'Seçkiyə bir də qatılsaydım, Trump-a qalib gələrdim' – Obama\nAncaq Deane deyir ki, bütün əsas sorğuların 9 doqquz "yelləncək ştatda" (bir qayda olaraq, nəticələri əvvəlcədən bilinməyən ştatlara belə deyilir) eyni istiqamətdə yanılması bunun sistem problemi olduğunu göstərir.\nCənubu Kaliforniya Universiteti ilə "Los Angeles Times" qəzetinin birgə keçirdiyi sorğu Trump-ın qələbəsini düzgün proqnozlaşdıran yeganə əsas sorğu sayıldı.\nSorğunun rəhbəri, Cənubi Kaliforniya Universitetinin Dornsife adına sorğu mərkəzinin direktoru Arie Kapteyn deyir ki, onların qeyri-adi metodologiyası "mümkün seçiciləri" müəyyənləşdirməyə kömək edib.\nBuna da bax: Brexit martın sonlarından başlayacaq\nBu sorğu zamanı respondentlərdən kimə səs verəcəkləri soruşulmayıb. Onlardan “0 – 100” şkalasında namizədlərdən hər birinə səs vermək ehtimalını dəyərləndirmələri istənilib.\nDeane-in sözlərinə görə, sorğu keçirənlər sorğulara etimadın təhlükədə olduğunu anlayırlar.\nGələn ilin mayını gözləyirlər\nBu səbəbdən, istər ABŞ-da, istərsə Britaniyada rəy sorğusu mütəxəssisləri peşəkar assosiasiyaların apardığı tədqiqatların 2017-ci ilin mayında dərc ediləcək nəticələrini gözləyirlər.


Qar sürücülərə çətin anlar yaşatdı -\n28 Yanvar 2017 18:15\nQar sürücülərə çətin anlar yaşatdı - Foto\nÇətinliklər yalnız magistral yollarda yaşanmır.\nARB Şəki xəbər verir ki, elə rayon mərkəzlərində, kəndlərində də qar yağışı yaratdığı gözəl mənzərə ilə yanaşı, müəyyən problemlər də qaçılmaz olur. Bölgəmizdə həmin problemlər hansı dərəcədə yaşanıb, çətinliklərin aradan qaldırılması üçün hansı addımlar atılıb?\nQarlı hava şəraiti Şəkininin avtomobil yollarında hərəkətin intensivliyinə öz təsirini göstərib. Şəhər ərazisində qarın hündürlüyü 30, dağlıq ərazilərdə yerləşən yaşayış məntəqələrində isə 45 sm-dən artıqdır. Yaranmış vəziyyətlə əlaqədar şəhər təsərrüfatı tərəfindən qarın yaratdığı çətinliklər aradan qaldırılır.\nQaxda yağan qarın hündürlüyü şəhər ərazisində və kəndlərdə 10-15 sm, dağlıq ərazilərində isə 50-90 sm-ə çatır. Yağan qar rayonda elektrik, su, qaz və rabitə sahəsinə elə də ciddi problem yaratmayıb. Gecə saatlarından etibarən rayondaxili və magistral yolların qardan təmizlənilməsinə başlanılıb. Bəzi dağlıq ərazilərdə nəqliyyatın hərəkətində bir qədər çətinlik yaşansa da, gün ərzində bu problem də aradan qaldırılıb. Dağlıq ərazilərə yolu düşən sürücülər isə olduqca ehtiyatlı olmalıdırlar.\nZaqatalada yağan qarın hündürlüyü 8-10 sm, dağlıq ərazilərdə isə 30-40 sm-ə çatıb. Yağan qar rayonda elektrik, su, qaz və rabitə sahəsində elə də ciddi problem yaratmayıb. Rayon daxili və magistral yollar qardan təmizlənib. Bəzi dağlıq ərazilərdə nəqliyyatın hərəkətində bir qədər çətinlik yaşansa da, gün ərzində problem aradan qaldırılıb.\nQəbələdə rayon mərkəzində qarın qalınlığı 25-30 sm, dağlıq kəndlərdə isə bu 35-50 sm-dən çox olub. Rayonda gecə saatlarından yolların qardan təmizlənməsinə start verilib. Rayonun Laza, Durca, Qəmərvan və bu kimi dağətəyi kənd yolları qardan təmizlənib.


09:03 10.03.2021 (Yenilənib 01:02 10.03.2021)\nBAKI, 10 mart - Sputnik. 2021-ci ildə hər üç ölkədən biri qapılarını əcnəbi turistlərin üzünə bağlayıb.\nSputnik Azərbaycan bildirir ki, bu barədə BMT-nin Ümumdünya Turizm Təşkilatından (UNWTO) bildirilib.\nKoronavirusun yeni ştammlarının peyda olması hökumətləri məhdudiyyətləri aradan qaldırmaqdan çəkindirir. Təşkilatın hesabatından aydın olur ki, Asiya-Sakit okeanı regionu ilə Avropada daha sərt qaydalar hökm sürür.\n217 turizm istiqamətindən 69-u tam bağlıdır. Bunlardan 30-u Asiya-Sakit okeanı regionunda, 15-i Avropada, 11-i Afrikada, 10-u - Şimali və Cənubi Amerikada, 3-ü Yaxın Şərqdədir. 34 ölkə isə qismən bağlıdır.\nBu gün daha çox ölkə gələn səyyahlardan COVID-19 barədə PZR test tələb edir, onları karantində qalmağa məcbur edir və kontaktların izlənməsi məqsədilə marşrutlarını nəzarətdə saxlayır. Ölkələrin üçdə birində bu qaydalar tətbiq olunur.\n"Pandemiyanın əvvəlində səfərlərə qadağalar virusun yayılmasının qarşısını almaq məqsədilə qoyulurdu. İndi isə epidemioloji vəziyyətdən çıxış edərək qaydaları daim gözdən keçirmək lazım gəlir. Çünki əks halda milyonlarla işçinin məşğul olduğu sahəni yenidən işə salmaq mümkün deyil", - UNWTO-nun baş katibi Zurab Pololikaşvili deyib.\nCOVID-19, Koronavirus, epidemiya, MDB ölkələri, dünya, turist


08 Sentyabr 2020, 10:05\nÜrəkdən yardım və ya vergidən yayınmaq üçün boşluq: – varlı azərbaycanlılar xeyriyyəçilikdən niyə qaçırlar?\nMilli Məclisin payız sessiyasında “Xeyriyyəçilik fəaliyyəti haqqında” qanun layihəsinin hazırlanmasının planlaşdırıldığını bu yaxınlarda Parlamentin Əmək və sosial siyasət komitəsinin sədri Musa Quliyev söylədi. Məlumata görə, yeni qanun layihəsini hazırlamaq üçün dünya təcrübəsini öyrənmək məqsədi ilə işçi qrup yaradılacaq. Bu sənəd xeyriyyəçiliyin təşviqi və stimullaşdırılması, müəyyən vergi güzəştləri, xeyriyyəçilik fəaliyyətini həyata keçirən özəl strukturlara imtiyazların verilməsi məsələlərini əks etdirə bilər.\n“Xeyriyyəçilər üçün vergi güzəştlərinə ehtiyacımız olduğunu düşünmürəm. Yaxşılıq etmək istəyənlər bunu hər halda, heç bir əvəz və ya hansısa üstünlük gözləmədən edəcəklər”, – Əlizadə bildirib.\n19, Sentyabr - 16:34306


“İlk məqaləm necə dərc olundu?” – Rəsulzadənin xatirəsi » Ağ Xəbər\nAgXeber.com » Xeberlenti » “İlk məqaləm necə dərc olundu?” – Rəsulzadənin xatirəsi\n“İlk məqaləm necə dərc olundu?” – Rəsulzadənin xatirəsi\nAzərbaycan Milli Şurasının sədri Məhəmməd Əmin Rəsulzadə tariximizə həm də peşəkar publisist olaraq keçib. Onun ilk məqaləsi 1903-cü ildə “Şərqi-Rus” qəzetində çap olunub.\nagxeber.com Kult.az-a istinadən Rəsulzadənin ilk yazısı ilə bağlı xatirəsini təqdim edir:\n“1903-cü il, rus-yapon müharibəsi dövrü idi. “Dövr idi” deyərkən məqsədimiz, bilavasitə hərb deyil, onun mühitimizdə yaratdığı əks-sədalardır.\n(Yaxın Şərqin siyasi oyanış dövrü ilə tarixin bu böyük hadisəsi arasında mənəvi dərin bir bağın olduğu məlumdur)\nBu ərəfələrdə Tiflisdə Məhəmmədağa Şahtaxtlının “Şərqi-Rus” adında gündəlik qəzeti nəşr olunurdu. Bu, Həsən bəy Zərdabinin 1875-ci ildə çıxmış “Əkinçi” qəzetindən sonra, demək olar, Azərbaycanın türkcə ilk qəzeti idi.\n“Şərqi-Rus”u böyük diqqət və maraqla oxuyurdum. Sadəcə oxumaq deyil, bu qəzetə yazı yazmaq arzusunu da ürəyimdə bəsləyirdim.\nHələ təhsil alsam da, məqalə yazmağı ömrümdə təcrübə etməsəm də, mənə bu arzunu duymaq cəsarəti bilavasitə qəzetin özündən gəlirdi; “Şərqi-Rus”un çox məqaləsi idarəyə göndərilən məktublardan ibarət idi. Bu məktub-məqalələrin mənim kimi həvəskarlar tərəfindən yazıldığını görür və ara-sıra idarə tərəfindən bu məktublara əlavə olunan təşviqedici təqdirlərdən cəsarətlənirdim.\nBir gün özümü saxlaya bilmədim.\nHəmin günün indi dəqiq hansı gün olduğunu müəyyən edə bilmirəm. Hər halda 1903-cü ilin ya bahar, ya da son bahar günlərindən biri idi.\nYa ilk, ya da son bahar!...\nBunda tərəddüdüm yoxdur. Dəlilim bəhs etdiyim məqalənin mövzusudur.\nBakının o zamankı alışqanlığına görə, monden gəncliyi milliyyət fərqi olmadan ilıq mövsümlərdə hər axşam tərəfi Qubernator bağı adlanan şəhər parkının xiyabanlarında gəzərdilər.\n“Şərqi-Rus”a göndərdiyim ilk məktubun mövzusu bu gəzintilərdən birinə aiddi.\nİçərişəhərin milli hakimiyyət çağlarından qalma köhnə divarlarının dibindəki xiyabanı aşağı-yuxarı gəzən qadın və kişilərin arasında yerlilərdən bəzi tanışlarımın, xüsusilə, tanıdığım təhsilli azərbaycanlıların, o zamankı təbirlə “müsəlmanlar”ın öz aralarında ana dilləri olan türkcə deyil, rusca danışmaları tərəfimdən tənqid olunur, rusca pis danışmağı daha yaxşı bilmələri gərəkli olan ana dillərinə tərcih etmələri ayıblanırdı.\nQəzetinin adını “Şərqi-Rus” qoyan Məhəmmədağanın bu məktubu necə tələqqi edəcəyi, əlbəttə ki, məni çox maraqlandırırdı. Fəqət o zaman məni ən çox maraqlandıran bu deyil, yazımın bir yazı olaraq qəbul edilib-edilməyəcəyi idi.\nTiflis poçtunu böyük maraqla gözləyirdim. Nəhayət, gözüm böyük bir sevinclə “Bakıdan məktub” başlığına sataşdı.\nMəqaləmiz çap olunmuşdu. Üstəlik idarədən təqdir və təşviqə səbəb olmuşdu”.\n“Azərbaycan” dərgisi, 1954, (22-23-cü say)\nP.S. Maraqlıdır ki, professor Şirməmməd Hüseynovun hazırladığı kitabda Rəsulzadənin “Şərqi-Rus”da çap olunan üç məqaləsinin mövzusu xatirədə yazıldığı kimi deyil. Görünür, ya Rəsulzadə yanlışlıq edib, ya da ki “Şərqi-Rus” yenidən araşdırılmalıdır.скачать dle 10.6фильмы бесплатно\nMəhəmmd Əmin Rəsulzadənin vəfatı günü və həmin günkü sovet təbliğatı... VİDEO\nRəsulzadənin Varşavadakı ünvanı - FOTOLAR\nAmerikada oxumaq istəyənlər üçün Rəsulzadə təqaüd proqramı\nTürkiyədən mesaj-Rəsulzadə üçün nə edəcəksiniz? Bir heykəli var idi, onun da başına torba keçirtdiniz.


Hamıdan gözəl olmaq » Qadınla.Com - Qadınlar Birİncidir!\nTarix: 17-10-2014, 21:00\n4. Rəngarəng kirpiklərdən istifadə edin. Bu günlərdə ən məşhur olan şey, kirpikləri bənövşəyi və ya mavi kimi fərqli rənglərə rəngləməkdir. Ayrıca kirpiklərinizin xarici hissəsinə bir neçə parça rəngli taxma kirpik taxaraq da cazibəli gözlərə qovuşa bilərsiniz. Göz rənginizin kirpiklərinizlə uyğun olmasını təmin etmək məcburiyyətində deyilsiniz. Xoşunuza gedən rəngi sınamaqdan qorxmayın. loading... 80


Muxtar respublikada təhsilin nəticələri ölkə üzrə ümumi statistik göstəricilərdən yüksəkdir - AZƏRTAC – Azərbaycan Dövlət İnformasiya Agentliyi\nNaxçıvan Muxtar Respublikasında təhsilin inkişafı prioritet məsələdir. Aparılan quruculuq işlərində məktəbə, təhsil infrastrukturunun müasirləşdirilməsinə xüsusi diqqət yetirilir.\nNaxçıvan Muxtar Respublikası Təhsil Nazirliyindən AZƏRTAC-ın Naxçıvan bürosuna bildirilib ki, 20 ildən artıq bir dövrdə muxtar respublikada 200-dən çox məktəb binasının tikilməsinin, istər Naxçıvan şəhərində, istərsə də ən ucqar dağ və sərhəd kəndlərində eyni tədris şəraitinin yaradılması nəticəsində şagirdlərin təhsilə marağı artıb, ali və orta ixtisas məktəblərinə həm sənədvermə, həm də qəbulun göstəriciləri ilbəil yaxşılaşıb. Xüsusilə məktəblərdə elektron lövhələrin quraşdırılması, internetə çıxışı olan kompüterlərin, müasir laboratoriyaların, fənn kabinələrinin və zəngin fonda malik kitabxanaların istifadəyə verilməsi buraxılış və qəbul imtahanlarında yüksək nəticələrin qazanılmasına səbəb olub.\nBu gün muxtar respublikada təhsil sahəsində qazanılan bəzi nəticələr ölkə üzrə ümumi göstəricidən yüksəkdir. Dövlət İmtahan Mərkəzinin 2018-ci ildə ümumi təhsil müəssisələri üzrə buraxılış imtahanlarının nəticələrinə dair hazırladığı elmi-statistik təhlillər bunu bir daha təsdiq edir. Təhlildən görünür ki, muxtar respublikanın ümumtəhsil məktəbləri 2018-ci ili uğurla başa vurub, ümumi və tam orta təhsil bazası üzrə keçirilən buraxılış imtahanlarında ayrı-ayrı fənlər üzrə yüksək nailiyyətlər əldə olunub.\nFənlər üzrə buraxılış imtahanının nəticələrinə nəzər saldıqda aydın olur ki, Azərbaycan dili üzrə ölkə göstəricisi 58 faiz olduğu halda, muxtar respublikada 65,4 faiz, riyaziyyat üzrə ölkə göstəricisi 56 faiz olduğu halda, muxtar respublikada 63 faiz, xarici dil üzrə ölkə göstəricisi 49,1 faiz olduğu halda, muxtar respublikada 54 faiz olub.\nÖtən il ümumtəhsil məktəblərini bitirən məzunlardan 2519-u ali təhsil müəssisələrinə qəbul olmaq üçün sənəd verib, onlardan 1781-i, yaxud 71 faizi tələbə adını qazanıb. Ali məktəblərə qəbul olan şagirdlərdən 331-i 500-700 arası bal toplayıb, onlardan 6-sı Prezident təqaüdünə layiq görülüb. Məzunlardan 13-ü qızıl, 11-i gümüş medal, 151-i isə fərqlənmə attestatı alıb.\nAli məktəblərə qəbul olmuş məzunlardan 658-i pedaqoji profilli ixtisasları seçib ki, bunlardan 125-i 500-700 arası bal toplayıb. Biri isə Prezident təqaüdçüsüdür. Yaradılan şəraitin nəticəsidir ki, tələbə adını qazanmış məzunlardan 1196-sı muxtar respublikada fəaliyyət göstərən ali məktəblərdə təhsil almağa üstünlük veriblər.\nAZERTAG.AZ :Muxtar respublikada təhsilin nəticələri ölkə üzrə ümumi statistik göstəricilərdən yüksəkdir\nNaxçıvanda silahlara nəzarət inspeksiyası keçirilib